Ömrün hünər zirvəsi - XALQQAZETI.COM\nMilli Qəhrəman polkovnik-leytenant Murad Mirzəyevin xatirəsinə\n“Ölümün insana başucalığı gətirə biləcəyini bilmirdim. Mənalı ömür, şərəfli ölüm hər kəsə nəsib olmayan bir zirvəymiş. Həyatda elə uca dəyərlərimiz var ki, Aprel döyüşlərinin şəhid qəhrəmanı Murad Mirzəyev onu canından üstün tutdu. Artıq üçrəngli bayrağımıza baxanda belə qəhrəmanları görürük, himnimizi eşidəndə onların hünərini yad edib qürurlanırıq.\nAprel döyüşlərində ordumuzun qazandığı qələbədən sonra yol keçən bir əsgəri bağrımıza basmaq istəyirik. Getdiyimiz tədbirlərdə, oxuduğumuz qəhrəmanlıq hekayələrində indi hamı onlardan danışır. Sosial şəbəkələrdə hamı Aprel döyüşlərinin qəhrəmanlarının hünərini paylaşır...”\n2016-cı ilin aprel döyüşlərinin növbəti ildönümündə Türkiyənin İzmir şəhərindən Azərbaycan sevdalı dostumuz Asif Qurbandan aldığımız məktub bu sətirlərlə başlayır. Məktubda Aprel döyüşlərinin qəhrəmanlarından birinin – Milli Qəhrəman, polkovnik-leytenant Murad Mirzəyevin həyat yolundan danışan bir məqalə də əlavə edilib. Həmin yazını oxucularımıza təqdim edirik.\nBir gün Murad haqqında yazacağımı nəinki düşünməmişdim, heç ağlıma da gətirməmişdim. Demək ki, qismətdə bu da varmış. Bu da Allahın ona bəxş etdiyi, hər kəsə nəsib olmayan əbədi qəhrəmanlıq, şəhidlik zirvəsi, alın yazısıymış demək...\nMurad Telman oğlu Mirzəyev 31 mart 1976-cı ildə Sabirabad rayonunun Muğangəncəli kəndində sadə bir ailədə dünyaya göz açmış, ilk təhsilini də elə orada almışdı. 1990-cı illərin əvvəlində ölkədə baş verən hadisələrə Murad da biganə qala bilmədi. Vətənin ağır günündə hərbçi olmağı özünə borc bilmişdi. Ailə bu arzunu tərəddüdlə qarşıladı, lakin o nəyin bahasına olursa-olsun, hərbi təhsil almağı, yeni qurulan ordumuzda zabit olmağı, generala qədər yüksəlməyi, Vətəninə, xalqına layiqincə xidmət etməyi qərara almışdı... Onun bu iradəsi qarşısında valideyinlərinin deyəcəyi söz qalmamışdı.\nMurad qoç bürcündə doğulmuşdu. Ad günü 31 marta – Azərbaycanlıların Soyqırımı Gününə təsadüf etdiyindən qeyd etməzdi. Şəhid olduğu 3 aprel tarixindən 3 gün öncə 40 yaşı tamam olmuşdu. Ailə üzvüləri, qohum-qardaşları da onu hər il iyun ayının 26-da – Azərbaycan Silahlı Qüvvələri Günündə təbrik edirdilər. Muradın əsl bayramı da, elə ad günü də məhz bu tarixdə olurdu...\nHərbi lisey, sonra Türkiyədə hərbi ali təhsil\n1991-ci ildə C.Naxçıvanski adına hərbi məktəbə daxil olanda illərdir xəyalında qurduğu həyat başlamışdı, sanki... Təhsil illəri Birinci Qarabağ müharibəsinə təsadüf etdiyindən 1992-ci ildə Vətənin müdafiəsi üçün, Ağdam cəbhəsində düşmənə qarşı vuruşmaq üçün könüllü olaraq hərbi komissarlığa müraciət etmişdi. Lakin yaşının yetərli olmaması ilə əlaqədar müraciəti qəbul edilməmişdi və təhsilinə davam etməsi tövsiyə olunmuşdu. Beləcə, 1994-cü ildə xüsusi liseydə yüksək dərəcə ilə ilk hərbi təhsilini tamamlamışdı.\nMurad Mirzəyev 1994-cü ilin iyun ayında Türkiyə Ali Hərbi Quru Qoşunları Məktəbinə daxil olmuş və 1998-ci ildə həmin məktəbi motoatıcı ixtisası üzrə birinciliklə bitirmişdi. Zabit diplomunu və xatirə “Qılınc və məzun üzüyü”nü o zaman Murada ümummilli lider Heydər Əliyev və Türkiyənin sabiq prezidenti Süleyman Dəmirəl təqdim etmişdi. 600 nəfər yerli və əcnəbi hərbçi məzun arasından Murad birinci seçilərək “Onur naşkanı” təyin olunmuşdu. 1998-ci ilin sentyabrından “Eyirdir dağ komando” məktəbində 3 aylıq kurs keçmiş, 1999-cu ilin yanvar ayından İstanbulda yerləşən “Tuzla piyada məktəbi”ndə yeni kursa göndərilmiş və həmin ilin iyul ayında kursu müvəqqətiyyətlə bitirmişdi. 1999-cu ilin iyul ayından Türkiyə Silahlı Qüvvələrinin 4-cü motoatıcı briqadasında taqım komandiri vəzifəsində xidmət etmişdi. Yaxın qohumları, hətta həyat yoldaşı Fizzə xanım da Muradın Türkiyə ordusunda xidmət etməsindən o, şəhid olduqdan sonra tərcümeyi-halını oxuyarkən öyrəniblər.\nXarici ölkələrdə hərbi kurslarda\n11 aprel 2016-cı il Silahlı Qüvvələrin Təlim və Tədris Mərkəzində şəhid pilotlar və Murad Mirzəyevlə keçirilən vida mərasimində Muradın həyat yolu, xidmət etdiyi illər boyu yüksəlişdə olması və Vətənə qüsursuz xidmət etməsi xüsusilə vurğulanmışdı. O, 1999-cu ilin oktyabr ayından Azərbaycan Respublikasının Müdafiə nazirinin əmrinə əsasən motoatıcı taqım komandiri, 1999-cu ilin dekabr ayından kəşfiyyat bölüyündə kəşfiyyat taqım komandiri vəzifəsində xidmət etmişdi. 2000-ci ildən 2016-cı ilədək xüsusi təyinatlı qrup komandirinin müavinliyindən xüsusi təyinatlı hərbi hissənin komandiri vəzifəsinə qədər yüksəlmişdi. Azərbaycan Respublikası Prezidentinin sərəncamları ilə “Qüsursuz xidmətə görə” (2 dəfə), “Hərbi xidmətdə fərqlənməyə görə” (2 dəfə), “Azərbaycan Respublikası Silahlı Qüvvələrinin yubiley medalı” (3 dəfə) olmaqla 7 fəxri medalla təltif edilmişdi.\nMurad Mirzəyev 2005–2007-ci illərdə Amerika Birləşmiş Ştatlarının Virciniya ştatında ingilis dili və xüsusi təyinatlılar üçün nəzərdə tutulmuş “Ranger” kursunda hərbi təhsil almışdı. Qeyd edək ki, xüsusi təyinatlılar üçün nəzərdə tutulan “Ranger” müasir hərbin ən ağır təlimli və ən çətin kurslarından hesab edilir. Murad təlim nöqtələrində normativləri amerikalı və ingilislərdən də cəld yerinə yetirərək, bu çətin kursu müvəffəqiyyətlə bitirən ilk və yeganə azərbaycanlı olmuşdu. Sonrakı illərdə Türkiyə, Rumıniya və İordaniya Krallığında keçirilən hərbi kurslarda iştirak etmiş və təlimləri üstün dərəcə ilə başa vurmuşdu. Xidmətləri daim Azərbaycan Silahlı Qüvvələrinin ən peşəkar və yüksək hazırlıqlı zabitlərindən biri kimi qiymətləndirilmişdi.\n2–5 aprel 2016-cı il tarixlərində keçirilən hərbi əməliyyatlarda, Talış kəndi ətrafında Azərbaycan Xüsusi Təyinatlı Qüvvələrinin zabiti, polkovnik-leytenant Murad Mirzəyev döyüş tapşırığını yerinə yetirərkən çox böyük şücaət və igidlik göstərmiş, komandiri olduğu hərbçilərlə birlikdə yüzlərlə ermənini məhv etmiş və tutduğu mövqeyi bir addım belə tərk etmədən son damla qanına qədər vuruşaraq qəhrəmancasına şəhid olmuşdur. Azərbaycan Respublikasının Prezidenti İlham Əliyevin sərəncamı ilə göstərdiyi şəxsi igidliyə görə ölümündən sonra Azərbaycanın Milli Qəhrəmanı adına layiq görülmüşdür.\nHəyatda elə insanlar var ki, qısa ömründə böyük dastanlara sığası işlər görür, hünər göstərirlər... Murad da 40 illik ömrünə belə şanlı səhifələr yazılmış nadir və seçilmiş insanlardan idi... Özündən sonra gələn nəsillərə vətənpərvərlik, igidlik, qəhrəmanlıq amalını ərməğan etdi.\nBu gün Muradı qəlbində, xatirələrində daim yaşadacaq həyat yoldaşı Fizzə, Vətənə yadigar qoyub getdiyi övladları Nurlan və Dəniz, onları heç vaxt yalnız qoymayacağına and içmiş yaxınları və ən əsası Azərbaycan xalqı və dövləti var.\nSən gedəndən sonra evindən qonaq-qaran heç çəkilmədi. Fizzəni, Nurlanı, Dənizi sənə söz verdiyimiz kimi yalnız qoymuruq. Həqiqət xanım, Səlim müəllim artıq sənin evinin daimi sakininə çevrildilər...Övladların hələ də yolunu səbirsizliklə gözləyir, hey səndən danışırlar. Hər telefon zəngi gələndə “Ana, bəlkə, atamdır” – deyə ürəyimizi parçalayırlar, hələ də özümüzdə cəsarət toplayıb onlara sənin əbədiyyətə qovuşduğunu deyə bilməmişik...\nİndi Murad Mirzəyev gənclərimiz üçün, gələcəyimiz üçün vətənpərvərlik nümunəsidir. Həyatda ən ali məqsədi işğal altındakı torpaqlarımızın, doğma Qarabağımızın düşmən işğalından azad edilməsi idi. Murad şəhid olana kimi bir ailənin qəhramanıydı, indi bütün Azərbaycan xalqının, millətinin qəhramanına çevrilmişdir. Qəhramanımızla keçirilən vida mərasimi də, Fəxri xiyabanda dəfn olunması da dövlətimizin Murada verdiyi layiqli qiymətin bariz nümunəsidir. Dəfn mərasimində bir daha şahidi olduq ki, xalq öz qəhrəmanını qəbul etmiş, onu öz oğlu, qardaşı, balası kimi bağrına basmışdır.\nMəzarında rahat yat, əziz qardaşım, gözün arxada qalmasın, cənab polkovnik, sənin yadigarların artıq bu Vətənə əmanətdir. Biz səni, sadəcə, Murad adı eşidəndə xatırlamayacağıq. Biz Tərtər, Ağdərə, Laçın, Şuşa, Qarabağ, üçrəngli Azərbaycan bayrağı, Vətən, Azərbaycan sözlərini hər eşidəndə səni xatırlayıb yad edəcəyik...\nQısa, lakin çox mənalı ömründə yaddaşımıza xoş xatirələr yazdığın üçün, bizlərə belə bir fəxarət hissini yaşatdığın, ordumuzun başını uca etdiyin üçün xalqımızın əbədi ehtiramını qazanmısan. Sən həmişə söyləyirdin: “Mən bir gün Vətən uğrunda şəhid olsam, başınızı dik tutun, sadəcə, “Vətən sağ olsun” deyin!” Cənab Milli Qəhrəman, cənab polkovnik Mirzəyev, indi biz də belə deyirik: Vətən sağ olsun!\n2 2019 23:24 - XƏBƏRLƏR


Vecihi Hürkuşdan Hürkuş təyyarələrinə qədər uzanan yol | TRT Azerbaycan\nVecihi Hürkuşdan Hür...\nVecihi Hürkuşdan Hürkuş təyyarələrinə qədər uzanan yol\n"Türkiyə Milli Müdafiə Sənayesi Layihələri" silsiləsindən (07/2018)\n20-23 sentyabr tarixlərində Türkiyədə ilk dəfə İstanbul Böyükşəhər Bələdiyyəsi və T3 Fondunun rəhbərliyi altında Aviasiya, Kosmos və Texnologoya Festivalı - "TEKNOFEST İSTANBUL" keçirildi. T3 Fondunun Himayədarlar Nümayəndə Heyətinin rəhbəri Səlcuq Bayraqdar festivalın təqdimat toplantısında çıxış edərək festivalın milli texnologiya həmləsi üçün çox əhəmiyyətli olduğunu dedi. Festival boyu keçirilən tədbirlər, müsabiqələr, seminarlar bu sözü təsdiq etdi.\nTürk Hərb-İş Həmkarlar İttifaqının Təhsil Şöbəsinin müdiri Tarkan Zənginin mövzu ilə əlaqədar dəyərləndirməsini təqdim edirik.\nFestivalda sərgilənən HÜRKUŞ, eyni zamanda, səmada süzərək manevrlər etdi. Hürkuş təyyarəsini izləyərkən Türkiyənin aviasiya tarixində əhəmiyyətli yeri olan Vecihi Hürkuşun həyat hekayəsi yada düşür. Gənc yaşlarında vacib işlər görən Vecihi Hürkuşla eyni həyəcanı hiss edən gənclərin görüntüləri Türkiyənin gələcəyi üçün ümid verir.\nVecihi Hürkuşdan əsirgənən dövlət dəstəyi indi gənc ixtiraçıların önünü açır.\nVecihi Hürkuş bu vəziyyəti belə izah edirdi: "Gəzdiyim xarici ölkələrdə aviasiya sənayesinə necə başladıqlarını, emalatxanaları necə qurduqlarını çox yaxşı bilirdim. Hər şeydən əvvəl, milli əqidə və təşviq bu yoldakı uğurun yeganə çarəsi idi. Mən də müvəffəq olmaq üçün buna möhtac idim. Əlimizdən alınmayacaq tək şey seçim azadlığıdır. Mən, Vecihi Hürkuş ölkəmi qanadlandıraraq soyadımı haqq etdim. Mənim azadlığım milli müstəqilliyə yeganə yolun milli istehsaldan keçdiyinə olan inamıma ömrümü həsr etmək idi. Çünki başqalarının qanadları ilə uçmağa çalışanlar "Hürkuş" ola bilməz". Bu gün Türkiyə müdafiə sahəsində öz qanadları ilə uçmaq üçün inamla gələcəyə addımlayır.\nVecihi Hürkuş 1896-cı ildə İstanbulda dünyaya gəlir. Kiçik yaşlarında ikən atasını itirir. Hürkuş Türkiyənin aviasiya tarixinin ən əhəmiyyətli simalarından biri olmaqla yanaşı, kədərli bir hekayənin qəhrəmanıdır. Onun adının aviasiya tarixinə həkk olmasını təmin edən çoxsaylı nailiyyəti var. Məsələn, Qafqaz Cəbhəsində xidmət etdiyi dövrdə - 1917-ci ildə düşmən təyyarəsini vuran ilk Türk pilotudur, öz adını daşıyan təyyarələr istehsal edən ilk təyyarə konstruktordur, Türkiyədəki ilk uçuş məktəbini yaradıcısıdır, ilk qadın pilot yetişdirən müəllimdir, ilk mülki aviasiya məktəbinin banisidir, Türkiyənin ilk mülki hava yolu şirkəti "Hürkuş Hava Yolları"nın qurucusudur. Vecihi Hürkuş 102 fərqli model döyüş və mülki təyyarəni idarə edən ilk pilotdur. 1916-1967-ci illərdə həyata keçirdiyi 30 min saatlıq uçuşla ciddi rekordların sahibidir. Hürkuş Qurtuluş müharibəsində könüllü olaraq iştirak edib. Burada uğurlu kəşfiyyat uçuşları edərək bir yunan təyyarəsini vurub. Nailiyyətləri ilə Türkiyə Böyük Millət Məclisi tərəfindən İstiqlal Ordeninə layiq görülüb.\nVecihi Hürkuş ilk təyyarə “Vecihi K-6”nı yaradıb və ilk uçuşunu 1925-ci ildə həyata keçirib. Bəli, 29 yaşlı bir gənc məhdud imkanlarla Türkiyənin ilk təyyarəsini səmaya qaldırıb. Lakin Vecihi Hürkuşa uğuruna görə mükafat verilməli halda, cəza verilib. İcazəsiz uçduğu üçün əmək haqqının yarısı kəsilib və 10 gün ev həbsi yatıb. Hürkuş bu cəza səbəbindən ordudan ayrılıb. 1925-ci ildə dərc olunan yazısında bununla bağlı: "Biz əsgər olduğumuzu unudaraq əmrə qarşı gəlmişdik" deyərək gileylənirdi.\n1954-ci ildə qurduğu Türkiyənin ilk mülki hava yolu şirkəti - Hürkuş Hava Yollarının başına da bənzər şeylər gəlmişdi. Türk Hava Yollarının istifadədən çıxardığı təyyarələri təmir edərək hava flotu qurmuşdu. Uçuşları səbəb göstərilmədən ləğv edilmiş, təyyarələrinə təxribatlar təşkil olunmuş, müvəffəqiyyət qazanmasına maneçilik törədilmişdi. Vecihi Hürkuş Kadıköydə icarəyə götürdüyü bir odunçu dükanında üç ay ərzində "Vecihi 14" təyyarəsini ərsəyə gətirir. Bu təyyarə ilk uçuşunu 1930cu ildə tarixində həyata keçirir. Təyyarələrinə uçuş sertifikatı almaq üçün o dövrün İqtisadiyyat Nazirliyinə müraciət edir. Nazirlikdən: "Təyyarənin texniki xüsusiyyətlərini müəyyən edəcək ekspert olmadığına görə müvafiq arayış verilmədi" cavabı gəlir. Bu cavab əslində, milli istehsalın qarşısının hansı səbəblərdən kəsildiyini göstərir.\nİLK MİLLİ AVUASİYA VASİTƏSİ: HÜRKUŞ\nHÜRKUŞ Türk Aviasiya və Kosmos Sənayesi (TUSAS) tərəfindən orijinal olaraq istehsal edilən Türkiyənin ilk milli aviasiya vasitəsidir.\nYeni Nəsil Əsas Təlim Təyyarəsi - HÜRKUŞ layihəsi 2006-cı ilin martında Müdafiə Sənayesi Müstəşarlığı ilə Türk Aviasiya və Kosmos Sənayesi Qurumu (TAI) arasında imzalanan müqavilə ilə başlamışdı. Layihə Hərbi Hava Qüvvələri Komandanlığının ehtiyacına cavab verəcək və dünya bazarına girə biləcək bir təhlim təyyarəsinin yaradılması məqsədilə başladılmışdı.\n26 Sentyabr 2013-cü ildə bağlanan müqavilə ilə HÜRKUŞ təyyarələrinin seriya istehsalına keçilməsi qərarlaşdırıldı. 26 dekabr 2013-cü ildə isə HÜRKUŞ-B müqaviləsi imzalandı. HÜRKUŞ A, Avropa Mülki Aviasiya İdarəsi (EASA) ilə CS-23 tələbatlarına görə sertifikalandırılan əsas konfiqurasiyadır. HÜRKUŞ B inteqrasiya aviyonikləri ilə tərtib olunmuş konfiqurasiyadır. HÜRKUŞ-C isə pilotların təlimi, yüngül hücum və silahlı kəşfiyyat üçün nəzərdə tutulmuş, az xərc tələb edən və yüksək həssaslıq qabiliyyətli təyyarədir.\nDaha əvvəl test uçuşları uğurla həyata keçirilən HÜRKUŞ-un noyabr ayında Hərbi Hava Qüvvələrinin inventarına verilməsi gözlənilir. İlk təyyarə təslim edildikdən sonra Hərbi Hava Qüvvələrinin pilotları tərəfindən istifadə edilərək, 3 ay müddətinə müxtəlif sınaqlardan keçiriləcək. Bu prosesdə tələblər nəzərə alınaraq təyyarə təkmilləşdiriləcək. 2019-cu ilin ilk yarısına qədər 15 təyyarənin Hərbi Hava Qüvvələrinə təslim edilməsi hədəflənir.\nEASA-dan TİP SERTİFİKATI ALAN İLK TÜRK TƏYYARƏSİ\nTəyyarələrlə bağlı Türk Aviasiya və Kosmos Sənayesi qurumunun (TAI) verdiyi məlumatlar bunlardır: Uçuş testləri ilə yanaşı, istehsal olunan 2 ayrı təyyarə müqavimət, istifadə müddəti və zədəyə tolerantlıq testlərindən uğurla keçmişdir. Layihə çərçivəsində Avropa Mülki Aviasiya İdarəsi (EASA) və Mülki Aviasiya Baş İdarəsinə (SHGM) göndərilmək üçün 545 ədəd sənəd hazırlanmışdır. Eyni zamanda, təmir və xidmətə aid bütün sənədlər da hazırlanmışdır. Görülən işlər nəticəsində 11 iyul 2016-ci il tarixində HÜRKUŞ Yeni Nəsil Əsas Təlim Təyyarəsi üçün "TT32 Təyyarə Tipi Sertifikatı" Mülki Aviasiya Baş İdarəsindən (SHGM) alınmışdır. Həmin gün ərzində Avropa Mülki Aviasiya İdarəsi (EASA) "EASA Etibarlı Tip Sertifikatı" və Mülki Aviasiya Baş İdarəsinin (SHGM) sertifikatları bütün Avropa ölkələri üçün etibarlı sayılmışdır. Beləliklə, HÜRKUŞ Avropa Mülki Aviasiya İdarəsindən tip sertifikatı alan ilk Türk təyyarəsi olub.\nHÜRKUŞ təyyarələrinin uğurlu olması Türkiyə üçün əlbəttə, vacibdir. Lakin bu təyyarələrin 1925-ci illərin şərtlərində və 29 yaşında maneələrə baxmayaraq təyyarə istehsalında uğurlar əldə etmiş Vecihi Hürkuşa vəfanın göstəricisi kimi səmada qanadlanması da çox əhəmiyyətlidir.\nTürk Hərb-İş Həmkarlar İttifaqı Təhsil Şöbəsinin Müdiri Tarkan Zənginin mövzu ilə bağlı dəyərləndirməsini təqdim etdik.\nEtiketlәr: Hürkuş təyyarələri , Vecihi Hürkuş , Türkiyə Milli Müdafiə Sənayesi Layihələri


Quraqlıqla mübarizə: Fermerlər üçün məsləhətlər - Kolleksiyalar - 2022\nQuraqlıqla mübarizə: Fermerlər üçün məsləhətlər\nFermanızda quraqlıq və quru hava ilə əlaqədar təklifiniz varmı? Bizə bildirin: bizə bir qeyd yazın!\nAğır, qara buludlar nəhayət günlərlə təhdid etdikdən sonra qısa bir leysan yağışından vaz keçdi.\nHələ, redaksiyalarımızın yerləşdiyi Kentukki mərkəzində, yağış üçün normaldan 4-5 santimetr aşağıda qalırıq.\nFermerlər üçün Quraqlığa Kömək\nTəsərrüfat Xidmət Agentliyi (FSA) təsərrüfat əmtəə, kredit, qoruma, fəlakət və kredit proqramlarını idarə edir və idarə edir.\nTəsərrüfat kredit xidmətləri\nİlçe məsləhət ofisiniz daha çox məlumat verə bilər.\nQuru hava və ya quraqlığın əkinlərinizə və / və ya heyvandarlığınıza təsirlərinin öhdəsindən gəlmək hər bir fermer, heyvandarlıq sahibi və ya bağban üçün reallığa çevrilə bilər.\nÖzünüzə qayğı göstərməyi unutmayın. Ailənizdən və ya qonşularınızdan təcrid olunmaqdansa, hər hansı bir qəzəb, məyusluq və əlaqədar stres hisslərindən danışın.\nAşağıda quraqlıq və quru hava şəraitində hazırlaşmağa və idarə etməyə kömək edəcək tövsiyələr verilmişdir. Yerli universitet kooperativ məsləhət ofisiniz də rəhbərlik edə bilər.\nÜmumi quraqlığa hazırlıq və cavab tədbirləri\nSu istifadə səmərəliliyinizi və suvarma ehtiyaclarınızı araşdırın. Uzun müddətli bir investisiya olaraq suvarma sistemlərinə diqqətlə baxın.\nƏn yeni yem ehtiyatlarını saxlayın. Yerli yem təmsilçiniz və ya kənd təsərrüfatı agentiniz kömək edə bilər.\nTəsərrüfatla əlaqəli alternativ müəssisələri nəzərdən keçirin. Şaxələndirmə quraqlıqdan gələn gəlir çatışmazlığına yaxşı bir uzunmüddətli yanaşma ola bilər. Bəzi fikirlər: alternativ əkinlər, alternativ heyvandarlıq, düşərgə, ödənişli ovçuluq / qoruyucu qoruqlar, təsərrüfat tətilləri, yataq və səhər yeməyi müəssisələri, fermadakı yay düşərgələri, sürü oturmaq, təsərrüfat bazarları və ya ev əsaslı müəssisələr kimi istehsalatla əlaqəli olmayan təsərrüfat işləri. . Məlumat üçün kooperativ məsləhət ofisinizə və ya Kiçik Biznes İnkişaf Mərkəzinizə müraciət edin.\nQuraqlıq sizə çox təsir edirsə, aşağıdakıları nəzərdən keçirin:\nQuraqlığın ilkin mərhələsində maliyyə və yem yardımlarını müzakirə edin.\nGübrə nisbətlərini aşağı məhsuldarlıq gözləntilərinə əsasən tənzimləyin.\nHeyvanları istidən qoruyun. İstilik stresi narahatdırsa, bir baytar çağırın.\nZərərsiz mal-qaranı itələyin.\nMənbə: Wisconsin Universiteti Kooperativ Uzantısı.\nSu qənaət qaydaları\nBağçanız üçün bəzi su qoruma üsulları:\nDüzgün suvarma üsullarından istifadə edin: Buxarlanma itkisini azaltmaq üçün günün əvvəlində su verin. Dərin kök böyüməsini təşviq etmək üçün daha az, lakin daha uzun müddət su çəkin. Bitkiləri suvarmadan əvvəl hortumların sızmasını yoxlayın və çiləyiciləri yalnız bitkiləri sulayacaq şəkildə yerləşdirin - yol və ya ev yox.\nTorpağın vəziyyəti: Gil və qumlu torpaqlara üzvi maddələr əlavə etmək gil torpaqların nüfuz qabiliyyətini və qumlu torpaqların su tutma qabiliyyətini artıracaqdır.\nTorpaq səthini malç edin: Bu, buxarlanmaya görə su itkisini azaltmağa kömək edir. İki düymlük bir malç və ya kompost təbəqəsi tövsiyə olunur. Malçları kollara, ağaclara, illik bitkilərə, tərəvəz bağlarına və hətta qablara tətbiq edin.\nMalçlama üçün kompost yığın: Bir kompost yığını yaratmaq üçün qida qırıntıları, həyətyanı və digər üzvi tullantılardan istifadə edin. Kompost, suyun tutulmasını artırmağa, eroziyanı azaltmağa və kimyəvi gübrələrin əvəzinə kömək edə biləcək zəngin bir torpaq düzəlişidir.\nQorumaq üçün sığınacaq konteyner bitkiləri su: Konteynerləri isti küləkli yerlərdə sürətlə qurumaması üçün qismən kölgə olan ərazilərə aparın.\nDamla və ya digər su qoruyan suvarma sistemini quraşdırın: Suvarma sistemi bağça baxımında istifadə olunan bütün suyun yüzdə 60-a qədərinə qənaət edə bilər.\nRəqabəti cəsarətləndirin: Su üçün rəqabəti dayandırmaq üçün alaq otlarını aradan qaldırın. Yabanı otları daha da azaltmaq üçün torpaq ilə malçınız arasında bir mənzərə toxuması düşünün.\nYağış suyunu toplamaq üçün barellərdən istifadə edin: Bitkiləri sulamaq üçün istifadə edin.\nMənbələr: Maryland Ətraf Mühit Departamenti; Ətraf Mühitin Mühafizəsi Agentliyi\nHeyvandarlıq: Qoruma və İdarəetmə\nHeyvanlar çöldə saxlanılırsa, isti havalarda kölgə salın.\nDonuzlar isti, günəşli havalarda günəş yanığı ala bilər. Günəş çalarları parlaq istilik yükünü azalda bilər və otlaq qarışıqları günəş yanığından qorunmaq üçün də təsirli olur.\nGecə inəkləri çölə çevirin, soyudun və anbarı sərinləyin.\nSuya girişinizi qoruyun. Avtomatik içmə fincanları təmin edin.\nSu qablarını təmiz saxlayın.\nQələm və ya qrupdakı heyvanların ölçüsü və sayı üçün içmə yerini tənzimləyin.\nSu tədarükü sistemlərində vaxtaşırı fişlər və ya digər problemlər olub olmadığını yoxlayın.\nLazım gələrsə, heyvanları sərinləmək üçün üzərinə su çiləyin.\nHeyvanlara baxın; bədən istiliyinə nəzarət edin.\nİlçənizin kənd təsərrüfatı agentliyi, havalandırma mütəxəssisləri və ya baytarınız mütəxəssis məsləhətləri verə bilər.\nİsti havalarda heyvanlar üçün normal suqəbuledici iki dəfə artırmaq üçün suya tələbat artıra bilər. Təmiz, şirin su vacibdir. Uzatma ofisiniz və ya baytarınız bəzi suvarma təxminlərini təklif edə bilər.\nƏlavə yem ala bilməyən fermerlər təcili vəziyyətlə üzləşə bilərlər. Bəzi mülahizələrə aşağıdakılar daxildir:\nCari və uzunmüddətli yem ehtiyaclarını planlaşdırmaq üçün heyvandarlıq sayları və yem tədarükü siyahısını hazırlayın.\nYem qıtlığı ilə üzləşdikdə iki əsas seçim bunlardır:\na) Əlavə yem alın və ya əldə edin. Yem yardımı relyef qruplarından, ASCS-dən və ya kredit yolu ilə əldə edilə bilər.) Vacib olmayan heyvanları satın. Alınan pul, qalan heyvanlar üçün əlavə yem almağa kömək edə bilər.\nYem üçün alternativ bitkilər əkin.\nMənbə: Wisconsin Universiteti Kooperativ Uzantısı\nSayımımı necə tamamlayıram?\nForman var, bəs indi nə var?\nBu il siyahıyaalma formanızı onlayn təqdim edə bilərsiniz.\nDoldurulmuş formalar, formanızla birlikdə aldığınız zərfdən istifadə edərək poçtla da qaytara bilər.\nƏhalinin siyahıya alınmasına dair məlumatlar tərtib ediləcək və hesabatlar 2009-cu ilin fevralından başlayacaq.\n"Artıq iki milyondan çox cavab alındı" deyir Kənd Təsərrüfatı Katibi Ed Schafer. "Sahib olanlara təşəkkür edirəm ... Bununla birlikdə, çox sayda istehsalçıdan xəbər alınmadığına görə hər kəsi bu rekordun ən dəqiq Kənd Təsərrüfatı Siyahıyaalınmasına kömək etməyə təşviq edirəm."\nAg Census veb saytını ziyarət edin və ya pulsuz 888-424-7828 nömrəsinə zəng edin.\nVideoya baxın: Arıların Sirli Dünyası. Fermer TV (BiləR 2022).\nCopyright 2022 \_ Quraqlıqla mübarizə: Fermerlər üçün məsləhətlər...


Kılıçdaroğlu haqqında istintaq başlandı\n21:09 06.12.2017 (Yenilənib 10:41 07.12.2017) Qısa URL\nCHP lideri prezidenti təhqir etməkdə ittiham olunur\nBAKI, 6 dekabr — Sputnik. Türkiyənin Cümhuriyyət Xalq Partiyasının lideri Kamal Kılıcdaroğlu haqqında istintaq başlanılıb. Sputnik Azərbaycan Türkiyə mətbuatına istinadla xəbər verir ki, Ankara Baş Prokurorluğu CHP liderinə qarşı prezidenti təhqir etmək ittihamı ilə iş açıb.\nXatırladaq ki, Türkiyə Prezidenti Rəcəb Tayyib Ərdoğan CHP liderinin çərşənbə axşamı partiyasının toplantısındakı çıxışı zamanı onu təhqir etdiyini və bu səbəbdən məsuliyyətə cəlb edilməsini tələb etmişdi. Ərdoğanın vəkillərindən olan Hüseyn Aydın Ankara Baş Prokurorluğuna etdiyi müraciətdə Kılıçdaroğlunun sözlərinin 15 İyul 2016-cı il çevriliş cəhdinin arxasında durduğu iddia edilən Gülən təşkilatı ilə üst-üstə düşdüyünü bildirib.\nKılıcdaroğlu, partiyasının tədbirində çıxışı zamanı "2017-ci ildə millətə yuxarıdan aşağı baxan, ağzına gələn hər şeyi deyən, zənginlik, var-dövlət içində üzən və sərvətinin hesabını millətin qarşısına qoymayan bir Rəcəb Tayyib Ərdoğan var. Bunu da Ərdoğan düşünsün. Danışırsan, 80 milyon narahat olur" deyə bildirib.\nOnun bu sözləri və çıxışı zamanı səsləndirdiyi digər fikirlər prokurorluğa müraciətə daxil edilib.\nŞahinoğlu: “Türkiyə artıq ABŞ-ın müttəfiqi deyil”\ntəhqir, Kamal Kılıcdaroğlu, Cümhuriyyət Xalq Partiyası, prokurorluq, Türkiyə, cinayət işi, prezident


Palitra qəzetiSon 15 ildə Qəbələdə 17 minə yaxın yeni iş yeri açılıb\nSon 15 ildə Qəbələdə 17 minə yaxın yeni iş yeri açılıb\nTarix: 20.04.2018 | Saat: 13:05:00 | E-mail | Çapa göndər\n2018-ci ilin birinci rübü Qəbələ rayonunun ictimai-siyasi, sosial-iqtisadi və mədəni həyatında yaddaqalan olub. Həmin dövr ərzində iqtisadiyyatın ayrı-ayrı sahələri üzrə 40,321,0 min manatlıq məhsul istehsal edilib, ötən ilin müvafiq dövrünə nisbətən ümumi məhsul buraxılışı rayon üzrə 21,6 faiz artıb. Keçən ilin müvafiq dövrü ilə müqayisədə ümumi məhsul buraxılışı sənayedə 17,3 faiz, kənd təsərrüfatında 3,2 faiz, 92,6 faiz artıb. Əsas kapitala yönəlmiş investisiyanın həcmi 9,813,0 min manat, tikinti quraşdırma işlərinin həcmi isə 9,463,0 min manat təşkil edib.\nAZƏRTAC-ın bölgə müxbiri xəbər verir ki, bu rəqəmlər ötən 3 ay ərzində Qəbələ rayonunun sosial-iqtisadi inkişafı istiqamətində görülən işlərə dair hesabat yığıncağında səsləndirilib.\nYığıncaqda çıxış edən Qəbələ Rayon İcra Hakimiyyətinin başçısı Səbuhi Abdullayev bildirib ki, rüb ərzində şəhərin su və kanalizasiya sisteminin yenidən qurulması sahəsində ikinci mərhələ üzrə işlər davam etdirilib, 120 yerlik uşaq bağçasının, Nic-Mıxlıqovaq-Yemişanlı-Uludaş-Tikanlı-Abrıx kəndlərarası avtomobil yolunun tikintisinə başlanılıb. Gömrük Akademiyasının inzibati binasında, atçılıq kompleksində tikinti işləri davam etdirilib. Bunlarla yanaşı, şəhərin beşmərtəbəli və ikimərtəbəli yaşayış binalarında əsaslı təmir işlərinə başlanılıb. Hesabat dövründə açılmış yeni iş yerlərinin sayı 201 olub ki, həmin iş yerlərinin hamısı daimidir. Qəbələdə 2003-cü ilin oktyabr ayından 2018-ci il aprelin 1-dək 15 min 108-i daimi olmaqla, ümumilikdə, 16 min 907 yeni iş yeri açılıb.\nÖtən 3 ayda rayon üzrə iri buynuzlu mal-qaranın baş sayı 46 min 343-ə çatdırılıb. Keçən ilin eyni dövrü ilə müqayisədə ət, süd və yumurta istehsalında artım qeydə alınıb. Bu günlərdə rayonda yazlıq bitkilərin əkininə başlanılıb.


Divar saatı mövcuddur və sifarişdədir. - 495. şəhər\nDivar saatı mövcuddur və sifarişdədir.\nModa və Stil Qol Saatı\nGöndərilib Avqust 29, 2020\nStokda və sifarişlə MDF-dən divar saatı. Alman səssiz mexanizmi istifadə olunur. İstədiyiniz hər hansı bir şəkil və ya loqotipi çap edəcəyik. Ölçüsü: 370 Sifarişin istehsal müddəti - 1 iş günü Rusiya üzrə çatdırılma Daha ətraflı veb saytımızda ...\nTarix : Avqust 29, 2020\nStokda və sifarişlə MDF-dən divar saatı.\nAlman səssiz mexanizmi istifadə olunur.\nİstədiyiniz hər hansı bir şəkil və ya loqotipi çap edəcəyik.\nSifarişin istehsal müddəti - 1 iş günü\nDaha ətraflı veb saytımızda https://sunray.ru


Avropa, NATO ABŞ və İranı təmkinə çağırır\nAmerikanın Avropadakı müttəfiqləri İranın yüksək rütbəli generalının ABŞ tərəfindən öldürülməsinə cavab verəcəyinə söz verməsindən sonra tərəfləri gərginliyi azaltmağa çağırıb. Qasım Süleymani cümə günü Bağdad hava limanında dron hücumu nəticəsində öldürülüb. Bu, Yaxın Şərqdə etirazlara səbəb olub. NATO zorakılıqların artacağına dair narahatlıqlar səbəbilə İraqdakı missiyasına təlimlərini dayandırıb.\nAmerikanın avropalı müttəfiqlərinə İran generalına hücum ediləcəyinə dair öncədən xəbərdarlıq edilməmişdi. Britaniyanın baş naziri Boris Conson ölkəsinin Süleymaninin öldürülməsinə görə gileylənmədiyini deyib.\nHər iki tərəf başa düşür ki, öhədliklər yerinə yetirilməyə davam etməlidir, amma İran bizə necə davam etmək istədiyini bildirməlidir.\nTəhlilçilər bildirir ki, Britaniya da ABŞ kimi Süleymaniyə görə çox zərər görüb.\n“Qasım Süleymani yüzlərlə amerikalı və başqa qərbli qoşunların, o cümlədən Britaniya qoşunlarının ölümünə görə cavabdeh idi,” Kral Birləşmiş Xidmətlər İnstitutundan Karen von Hippel bildirir.\nİranda minlərlə insan matəm tutduğu bir vaxt, Britaniya, Fransa və Almaniya birgə bəyanat yayaraq, tərəfləri təmkinli və məsuliyyətli olmağa çağırıb.\nAvropa İttifaqı gərginliyi aradan qaldırmaq məqsədilə Tehranın xarici işlər nazirini Brüsselə dəvət edib.\n“Hər iki tərəf başa düşür ki, öhədliklər yerinə yetirilməyə davam etməlidir, amma İran bizə necə davam etmək istədiyini bildirməlidir,” Avropa Komissiyasının sözçüsü Piter Stano bildirib.\nAvropa ümid edir ki, İranla 2015-ci ildə əldə olunan nüvə razılığı qorunub saxlana bilər, baxmayaraq ki, Tehran uran zənginləşdirilməsi sahəsindəki fəaliyyətinə tətbiq olunan məhdudiyyətlərə əməl etməyəcəyini bildirib.\n“Müharibəyə səbəb ola biləcək gərginlik olmadığı təqdirdə nüvə razılığının bitəcəyini düşünmürəm,” Atlantika Şurasından Holli Daqres bildirir.\nİran ABŞ-a cavab verəcəyinə söz verib, ABŞ-ın müttəfiqləri isə onların da hədəf alına biləcəklərindən narahatdır.\nNATO İŞİD-ə qarşı mübarizə aparan Qərb koalisiyanın bir hissəsi olaraq, İraqda olan yüzlərlə hərbçiyə təlimləri dayandırıb.\nAlyansın baş katibi bazar ertəsi NATO-nun İranla münaqişədə ABŞ-ı dəstəkləyib-dəstəkləməyəcinə dair suala cavab verməkdən imtina edib.\n“Biz yaxınlarda İranın gərginliyi artırdığına şahid olduq ki, buna Səudiyyənin enerji obyektinə hücum və Amerika dronunun vurulması daxildir. Bugünkü görüşümzdə müttəfiqlər təmkinə və de-eskalasiyaya çağırdı. Yeni münaqişə heç kimin marağında deyil,” Yens Stoltenberq bildirib.\nRusiya və Çin Süleymaninin öldürülməsini qınayıb. Təhlilçilər deyir ki, Tehran indi müttəfiqlərindən daha böyük dəstək istəyə bilər.\nMüharibəyə səbəb ola biləcək gərginlik olmadığı təqdirdə nüvə razılığının bitəcəyini düşünmürəm.\n“Bu gərginlikdən öncə Çin, Rusiya və İran İran körfəzi və Oman körfəzində dəniz təlimləri keçirirdi,” Daqres söyləyir.\nYaxın Şərqdə İran və İraqdan tutmuş Fələstin, Livan və Türkiyəyə qədər bir çox yerdə ABŞ əleyhinə etirazlar keçirilib.\nBundan əlavə Pakistanda da etirazçılar küçələrə axışıb.\nİranın uzun zamandır düşməni olan İsrail isə ABŞ-ın Süleymanini öldürməsini alqışlayıb.\n“Prezident Tramp qətiyyətli, güclü və cəld hərəkət etdiyinə görə bütün təqdirlərə layiqdir” - deyə, İsrailin baş naziri Benyamin Netanyahu bildirib.\nİndi isə diqqət İrana və onun qlobal təmkin çağırışlarına cavab verib-verməyəcəyi ya da qisas almaq vədini yerinə yetirib-yetirməyəcəyinə yönəlib.


Keçmiş direktorun evini yandırdılar– Saxta diplom qalmaqalı\n20 Fevral 2014 10:04\nAzərbaycan Müəllimlər İnstitutunun Qazax filialının keçmiş direktoru İsa Veysovun Qazax rayonunun Daş Salahlı kəndindəki evini yandırıblar.\nQazax rayon polis şöbəsinin rəis müavini Firuz Babayevin AzNews.az-a verdiyi məlumata görə, yanğın səhər saat 10:00 radələrində baş verib. Onun sözlərinə görə, FHN Dövlət Yanğından Mühafizə Xidmətinin Qazax bölməsinin əməkdaşları hadisə yerindədirlər.\nHazırda yanğının söndürülməsi üçün 6 yanğınsöndürən maşın hadisə yerinə cəlb olunub. F.Babayev əlavə edib ki, yanğının baş vermə səbəbləri hələlik bəlli deyil. Onun sözlərinə görə, yanğın zamanı evdə heç kəs olmadığından xəsarət alan da olmayıb.\nYerli sakinlərdən AzNews.az-a verilən məlumata görə, İsa Veysovun evini yandırılmasına bir neçə dəfə cəhd olub. Bunun səbəbi isə keçmiş direktorun saxta diplomlar paylaması olub. Diplomların saxta olması müəyyən edildikdən sonra tələbələr və onların valideynləri onun evini odlamağa bir neçə dəfə cəhd ediblər.\nMəlumata görə, ayrı-ayrı rayonlardan dəfələrlə o evə hücum edilib. Bir həftə əvvəl Biləsuvar rayonundan bir qrup adam gəlib evi yandırmağa cəhd edib. Sakinlərin sözlərinə görə, bugünkü yanğını isə Gədəbəydən gələn bir neçə zərərçəkən törədib.\nQeyd edək ki, keçmiş direktorun evinin yandırılması barədə ilk məlumatı Savash.org saytı yayıb.


"Meydanda ən yaxşısını etməyə çalışacağıq"\n“Meydanda ən yaxşısını etməyə çalışacağıq”\n4 avqust 2021 / 22:33 Baxış sayı: 247\n“Çox maraqlı komandaya qarşı oynayırıq. Hazırlığımız davam edir. Rəqibin geniş heyəti var. Fərdi olaraq ustalıq səviyyəsi yüksək olan oyunçuları var. Kollektivə oyuna çox üstünlük verirlər”.\nAllsport.az saytı xəbər verir ki, bu sözü “Qarabağ”ın baş məşqçisi Qurban Qurbanov konfrans liqasının 3-cü ələməsində AEL-lə qarşı ilk oyun öncəsi mətbuat konfransında deyib. O, Limassola arxayın yollandırlarını söyləyib:\n“Mənim üçün belə komandalara qarşı oynamaq çox maraqlı olub. Çünki bu oyunda daha çox düşünmək, daha çox diqqətli olmaq lazımdır, futbolçular daha çox məsuliyyətli olmalıdır. Bu günlərdə rəqibin oyunundakı hər bir detalı, oyunçusu haqda məlumatı futbolçularımıza çatdırmağa çalışdıq. Oyuna futbolçular tam hazırdır. Meydanda ən yaxşısını etməyə çalışacağıq.\nSabah həm Qasparın, həm də Riçardın oynamaq ehtimalı var. Çünki hər iki oyunçunun sənədləri UEFA-ya göstərilib. Sadəcə, Almeydanın hazırlığı daha yaxşıdır, nəinki Qasparın. Onun hələ vaxtı var. Əgər fiziki durumu yaxşı olsa, məşqçilərlə, həkimlərlə məsləhət edəcəyik”.\n27 Sentyabr 2021 19:10\n1 nəfəri öldürüb, 4-nü yaraladı\n27 Sentyabr 2021 18:50\nElçin Məsiyev millilərin oyununda\n27 Sentyabr 2021 18:36


Həm Ermənistan, həm Qarabağ, həm də Azərbaycanda hərbi vəziyyət elan olunub. Bu, sentyabrın 27-də səhər saatlarında Qarabağda bütün təmas xətti boyunca genişmiqyaslı hərbi əməliyyatların başlanması ilə bağlıdır. Ermənistan-Azərbaycan sərhədinin Ermənistanın Vardanis yaşayış məntəqəsi istiqamətində də gərginlik yaşanıb.\nArtıq hökumətlərin bununla əlaqədar qərarları dərc edilib və hərbi vəziyyətin şərtləri və məhdudiyyətləri qeyd olunub.\n• Qarabağda hərbi əməliyyatlar. Sentyabrın 27-də hadisələrin xronologiyası\n• Ünsiyyətin yeni formatı: Azərbaycan prezidenti və Ermənistanın baş naziri qarşılıqlı bəyanatlar səsləndiriblər\n• Ermənistandan şərh: Azərbaycan mediası niyə Qarabağ haqda “sensasiyalar” dərc edir?\n• Azərbaycandan şərh: “Hər iki tərəfdə müharibə haqda düşünürlər”\nErmənistan hökuməti sentyabrın 27-də gündüz ölkədə hərbi vəziyyət elan olunması haqda qərar qəbul edib. Qərar dərc olunan andan qüvvəyə minib.\nErmənistanda hərbi vəziyyət çərçivəsində\nümummilli səfərbərlik élan edilib,\nErmənistanın Silahlı Qüvvələrinin tətbiqi planı qüvvəyə minir,\nErmənistanın Silahlı Qüvvələri , digər qoşunlar, mülki müdafiə və fövqəladə vəziyyət orqanları hərbi zaman tərkibinə və strukturuna keçir,\n55 yaşına qədər ehtiyatda olan zabitlərin, gizirlərin və sıravilərin səfərbərliyi elan olunur,\nmüdafiə naziri ehtiyatda olanların səfərbərlik çərçivəsində çağırışını təmin edir,\nhərbi nəqliyyat öhdəlikləri olan orqanların nəqliyyat vasitələrinin cəlb olunması qanunla nəzərdə tutulan qaydada, SQ-nin ehtiyaclarına müvafiq olaraq təmin edilir.\nAzərbaycan prezidentinin fərmanı ilə bütün ölkə ərazisində birinci gün, sentyabrın 28-i saat 00:00-dan hərbi vəziyyət tətbiq olunur.\nBununla əlaqədar olaraq hərbi vəziyyət müddətində saat 21:00-dan 06:00-a qədər Bakı, Sumqayıt, Yevlax, Mingəçevir və Naftalan, o cümlədən də Abşeron, Cəbrayıl, Fizuli, Ağcabədi, Beyləqan, Ağdam, Bərdə, Tərtər, Goranboy, Göygöl, Daşkəsən, Gədəbəy, Tovuz, Şəmkir, Qazax və Ağstafa rayonlarında komendant saatı elan olunur.\nGöstərilmiş saatlarda xüsusi icazə və şəxsiyyət vəsiqəsi olmadan vətəndaşlara küçədə və ya digər ictimai yerlədrə olmaq qadağandır.\nSadalanan şəhərlərdə və rayonlarda xüsusi giriş və çıxış rejimi tətbiq olunacaq, nəqliyyatın hərəkəti məhdudlaşdırılacaq.


Ev İdman “Trabzonspor” Türkiyə Super Kubokunu qazandı\n“Trabzonspor” klubu tarixində ikinci dəfə Türkiyə Super Kubokunu qazanıb.\nÖtən mövsümü ölkə kubokunun sahibi kimi tamamlamış “bordo-mavililər” çempion “Başakşehir” üzərində qələbə qazanıb – 2:1. İstanbuldakı Atatürk Olimpiya Stadionunda təşkil olunmuş qarşılaşmanın birinci hissəsində hesab açılmayıb.\nİlk qolu 47-ci dəqiqədə “Trabzonspor”un futbolçusu Jorje Semedu vurub. Bundan 7 dəqiqə sonra “Başakşehir” Demba Banın dəqiq penalti zərbəsi ilə hesabı bərabərləşdirib. 73-cü dəqiqədə İstanbul komandası Aleksandr Yepuryanunun qırmızı vərəqə alması səbəbindən azlıqda qalıb. 85-ci dəqiqədə isə Kaleb Ekuban komandasının say üstünlüyündən yararlanarıb.\nGörüşün sonluğunda iki komandanın ehtiyat oyunçular skamyasında yer alanlar arasında toqquşma baş verib. Nəticədə “Başakşehir”in direktoru Murat Yaman və “Trabzonspor”un köməkçi-məşqçisi Egemen Korkmaz qırmızı vərəqə alıb. Ara sakitləşdikdən sonra 13 dəqiqəlik uzatma dəqiqələri oynanılıb. Lakin hesab dəyişməyib və “Trabzonspor” sayca 14-cü Superkuboka sahib çıxıb. Baş məşqçi Abdullah Avcı isə karyerasında ilk dəfə titul əldə edib.\nTürkiyə Super Kubokunun əvvəllər Prezident Kuboku adlanıb. Bu kuboku “Trabzonspor” 7 dəfə qazanıb.\nRobert Koçaryan həbsdən azad edilib


14:53 04 Avqust 2020\n19:03 02.08.2020 Qısa URL\nSəfirlik Kanadanın müvafiq orqanları ilə məsələni nəzarətdə saxlayır və araşdırmanın nəticələri ilə bağlı məlumat təqdim edəcək\nBAKI, 2 avqust — Sputnik. Avqust ayının 1-dən 2-nə keçən gecə Kanadanın Toronto şəhərində yerli erməni icmasının üzvləri soyuq və odlu silahdan istifadə edərək orada yaşayan iki soydaşımıza qarşı növbəti çirkin təxribat törətmişlər.\nBu barədə Sputnik Azərbaycan-a ölkəmizin Kanadadakı səfirliyindən məlumat daxil olub. Məlumata görə, bir qrup erməninin hücumuna müqavimət göstərən iki soydaşımız müəyyən dərəcəli xəsarətlər alıblar. Soydaşlarımızın vəziyyəti hazırda sabitdir, bir soydaşımız xəstəxanadadır.\nTorontoda yaşayan Azərbaycan icmasının verdiyi məlumata əsasən cinayət yerinə dərhal icma üzvləri və çox sayda polis nəfərləri gəliblər. Polis zərər çəkmiş şəxslərdən izahatlar alıb və icma üzvlərimizin məlumatı əsasında təxribatı törədən milliyyətçə erməni şəxslərin yeri müəyyən edilib. Fakt üzrə yerli hüquq-mühafizə orqanları tərəfindən axtarış işləri aparılır və müvafiq tədbirlər həyata keçirilir.


@ Xəbər Tarixi : 14 Temmuz 2019 14:15:11\nŞəkidəki yaralılarla bağlı daha bir açıqlama: Bakıdan həkimlər göndərildi - YENİLƏNİB\nŞəkidə Xan Sarayındakı çinar ağacının qırılaraq insanların üstünə düşməsi nəticəsində xəsarət alanlardan 4-nün vəziyyəti ağırdır.\nBu barədə Səhiyyə Nazirliyinin məlumatında deyilir.\nQeyd olunur ki, Fövqəladə Hallar Nazirliyinin helikopterləri hazırdır. Paytaxtdan yüksək ixtisaslı həkim briqadaları cəlb olunub. Ehtiyac olduğu halda yaralılar paytaxta gətiriləcək.\nMəlumata əsasən, baş vermiş hadisə ilə bağlı ilkin olaraq xəstəxanaya 19 nəfər müraciət edib.\nBildirilib ki, xəstəxanaya yerləşdirilən iki nəfərə görə paytaxtdan yüksək ixtisaslı mütəxəssislər çağırılıb.


Qubaya turist axını artıb\nAvropa Oyunlarının başlaması ilə əlaqədar Quba Turizm İnformasiya Mərkəzi gücləndirilmiş iş rejiminə keçib. Rayona gələn qonaqların çoxluğu nəzərə alınaraq mərkəz istirahət və bayram günlərində də fəaliyyət göstərir.\nMərkəzin direktoru Murad Hacıyevin bildirdiyinə görə, turistlərin istirahətini təmin etmək üçün xüsusi xidmət yaradılıb. Əcnəbi və yerli turistlər 24 saat ərzində (070) 530-76-70 nömrəsinə zəng edərək istirahət mərkəzləri, turizm marşrutları barədə ətraflı məlumat ala bilərlər.\nQubaya gələn turistlər üçün 4 turizm marşrutu təklif olunur: Quba-Xınalıq, Quba-Afurca, Quba-Ləzə və Quba-Xanəgah. Rayonda fəaliyyət göstərən 36 istirahət mərkəzinin hər birində yay turizm mövsümünə hazırlıq işləri yekunlaşıb. Ötən ilə nisbətən istirahətə gələnlərə göstərilən xidmət növlərinin sayı və keyfiyyəti də artırılıb. Quba Turizm İnformasiya Mərkəzi tərəfindən turistlərə ödəniş əsasında nəqliyyat vasitəsi və bələdçi təqdim olunur.\nMədəniyyət.- 2015.- 19 iyun.- S. 9.


Əliyevlə Sarkisyan Parisdə görüşəcək | 24saat\nAzərbaycan və Ermənistan prezidentlərinin növbəti görüşünün Parisdə keçiriləcəyi gözlənilir.\nTuran xəbər verir ki, bu barədə bu gün xarici işlər naziri Elmar Məmmədyarov almaniyalı həmkarı Valter Ştaynmayerlə birgə mətbuat konfransında bildirib.\nE.Məmmədyarovun sözlərinə görə, bu görüşün keçirilməsi ideyası Fransaya aiddir və Bakı buna etiraz etmir. Eyni zamanda, o, bu görüşün gündəliyini və tarixini açıqlamayıb.\tSon həftələr rəsmi Paris dəfələrlə öz ərazisində Azərbaycan və Ermənistan prezidentlərin görüşünü təşkil etməyə hazır olduğunu bildirib. Bu bəyanatlar Azərbaycan və Ermənistan prezidentlərinin Rusiya prezidentinin iştirakı ilə keçirilən son Sankt-Peterburq görüşündən sonra səslənib. Həmin görüş bu ayın 20-də gerçəkləşmişdi.


Nur-az.com - Bu necə «üsyançı qəsəbə»dir ki, orada YAP-çılar seçkini udur?\nBu necə «üsyançı qəsəbə»dir ki, orada YAP-çılar seçkini udur?\nNardaran indi, ən zəif bəndənin də öz gücünü onun üzərində göstərə biləcəyi, çımxıracağı, yamanlayacağı bir məntəqədir. Başı öz dərdlərinə qarışan qəsəbənin indi heç ünvanına deyilənlərə, böhtanlara cavab verməyə macalı da yoxdur. Şübhəsiz ki, Nardaranın tənqidə layiq əlamətləri var, onlar tam ayrı mövzudur. Insanın qəlbini incidən isə, guya, müharibə aparmaq istəyən ölkədə cəmiyyət üzvləri arasında dəhşətli düşmənçiliyin, nifrətin olması və bunun Nardaran hadisələri fonunda cərəyan etməsidir.\nNardaran hadisəsinin müzakirəsi gedərkən biz nələri eşitmədik: “O qəsəbə şumlanmalıdır”; “onları sürgün eləmək lazımdır”; “ora virus mənbəyidir” və s.\nP.S. Birini də biz məsləhət verək: Nardaranlıları oradan köçürüb yerinə Naxçıvanın Danabaş kəndini gətirmək lazımdır.\nBu sözlər o xalqın nümayəndələrinin dilindən səslənirdi ki, başqa vaxt tolerantlıqdan dəm vurar, “hepimiz kardeş” şarkısını bülbül kimi ötərdi.\nCinayət sübut olmadan, yalnız rəsmi dövlət orqanlarının açıqlamasını (özü də bu orqanlar dəfələrlə yalan, qərəzli açıqlamalar yaymaqla cəmiyyəti aldatmaqla məşhur olsa da) əldə əsas tutaraq, Nardaranı linç edənlər, ümidvaram ki, bu işi təmannalı görməyiblərsə, ajiotaj yatandan sonra necə böyük qəbahətə yol verdiklərini bütün varlıqları ilə hiss edəcəklər.\nNardaran hadisəsi barədə çox yazılıb, hələ lap çox yazılacaq. Bu məqalə bu ağır hadisənin başa düşülməsi, qiymətləndirilməsi məqsədilə qələmə alınıb. Fəqət müəllif, sizə bu qatmaqarışıq hay-küyün içində itib-batan, qızıl qədər qiymətli bir faktı çatdırmaqla düşünür ki, bəlkə tonlarla yağan böhtanlar qarşısında bu fakt özünə layiq qiymət alsın.\nDiqqət yetirin, Nardarana “terror qalası” adını yapışdırmaq istəyənlər uca səslə tez-tez belə deyir: “Onlar dövləti saya salmırdılar, bayrağımız orada yox idi, qanunlar orada işləmirdi”. Ən populist şüar bayraq idi, AzTV Nardarana milli bayraq taxılmasını zəfər kimi təqdim eləməklə, ancaq aldanmaq istəyənləri aldada bilər. Çünki bu zəhrimar internetin axtarış bölümündə hadisələrdən əvvəl Nardaranın hansı fotosuna baxsanız, orada üç rəngli bayrağımızı görəcəksiniz. Elə Tale Bağırzadənin Nardaranda qaldığı evin divarında da nəhəng üç rəngli bayraq yox idimi?\nBəs o hansı qanun imiş ki, Nardaranda işləmirmiş?\nBu haqda qoy iddianı irəli sürənlər, konkret danışsın, dediklərini də əsaslandırsın. Biz isə öz faktımıza keçək…\nBildiyiniz kimi, seçkilər hər bir dövlətdə ümumxalq əhəmiyyəti daşıyan, ən böyük kampaniyadır. Məhz seçkilər cəmiyyətin onu idarə edənlərə münasibətini üzə çıxarır. Gəlin baxaq, “40-ı təzəcə çıxan” parlament seçkisində Nardaran necə iştirak edib?\nƏlbəttə, “şəriətçi Nardaran” seçkini baykot etməyib, amma edə də bilərdi, qanunda belə şey cinayət də deyil.\nNardaranda iki seçki məntəqəsi var – 14 və 27 saylı!\nMərkəzi Seçki Komissiyasının saytında görürük ki, bu məntəqələr üzrə seçki, heç bir cəhətilə başqa məntəqələrdən fərqlənməyib. Məsələn, 14 saylı məntəqədə 547 nəfər səsvermədə iştirak edib, onların 284-ü hakimiyyətin namizədi Eldar Quliyevə səs verib.\n27 saylı məntəqədə 572 iştirakçının 299-nun səsi YAP namizədi üçün olub. (daha ətraflı bu linkə bax https://infocenter.gov.az/archive/millimeclis2015.aspx?i=2&dsk=28)\nIndi kimsə etiraz edə bilərmi ki, bu, real göstəricilər deyil, çünki Eldar Quliyevə heç kim səs verməz. Razıyam. Amma siz də icazə verin, bu etirazı hakimiyyət eləsin. Onlar indi bu fakt qarşısında iki seçim etməlidilər: ya deməlidilər ki, xalqımızın o biri hissəsi necə, nardaranlılar da elədir, dövlətçiliyin keşiyindədirlər, hakim namizədə səs verirlər; ya da durub deməlidilər ki, ay camaat, o rəqəmlərə uymayın, seçkini saxtalaşdırmışıq!/azadlıq/\n2149 dəfə baxılıb


Bank Respublikanın birinci rübdəki göstəriciləri ötənilki nəticələrini üstələyib! | Bank Respublika\nBakı, 25 aprel 2022. Bu il 30-cu ildönümünü qeyd edən Bank Respublika, 2022-ci ilin birinci rübü üzrə maliyyə nəticələrini açıqlayıb. Hesabata əsasən, Bank dinamik inkişafını davam etdirərək, ölkənin bank sektorunun liderlərindən biri statusunu bir daha təsdiqləyib.\n“1 aprel 2022-ci il tarixinə bankın aktivləri 1,25 milyard manatdan çox olmuşdur ki, bu da ötən ilin eyni dövrü ilə müqayisədə 12% çoxdur. Açıqlanmış hesabatdan həmçinin görünür ki, Bank davamlı inkişaf üçün kifayət qədər yüksək kapital ehtiyatına malikdir. Belə ki, Bankın məcmu kapitalı 14% artaraq 99,4 milyon manat olmuş və minimum məcmu kapital normasını təqribən 2 dəfə üstələmişdir.\n“2021-ci ilin birinci rübü illə müqayisədə Bankın xalis faiz mənfəəti 62% artaraq 18,4 milyon manata, xalis əməliyyat mənfəəti 3 dəfə artaraq 5,7 milyon manata, xalis mənfəəti isə 6,04 milyon manata çatıb ki, bu da ötən ilin müvafiq dövrü ilə müqayisədə 2 dəfədən çoxdur.\nHesabata əsasən, ötən illə müqayisədə Bankın kredit portfeli 60,4% artmışdır və verilən kreditlərin əsas hissəsi həm Bank həm də Azərbaycan iqtisadiyyatı üçün prioritet sahə olan real sektorun kreditləşməsinə yönəldilmişdir. Diqqət çəkən məqamlardan biri də odur ki, keçən ilin sonu ilə müqayisədə qeyri-işlək kreditlərin (NPL) bankın ümumi kredit portfelindəki payı da azalaraq 0,8% təşkil etmişdir. Martın sonuna bankın depozit portfeli 774,9 milyon manat təşkil edib ki, bu da müştərilərin banka olan yüksək inamını və loyallığını bir daha təsdiqləyir.\nBundan başqa, Bankın I dərəcəli kapitalın adekvatlıq əmsalı 8,29%, məcmu kapitalın adekvatlıq əmsalı isə 11,83% təşkil edib ki, bu da normadan müvafiq olaraq 1,7 dəfə və 1,2 dəfə çoxdur.\nBank Respublika 1992-ci ildə yaradılıb və Azərbaycanın beş aparıcı bankından biridir. Bankın səhmdarları arasında Almaniyanın ən böyük maliyyə institutu - Sparkassen International Development Trust (Sparkassen-Finanzgruppe maliyyə qrupunun üzvü) var. Bank Azərbaycanın bank sektorunda ən yüksək beynəlxalq reytinqlərdən birinə - "Müsbət" proqnozlu "B3" reytinqinə (Moody's) malikdir.


Xalq şairi Hüseyn ARİF.”Bənövşələr” – Azərbaycanın Mədəniyyət və Ədəbiyyat Portalı\nBy Delphi7 09 Mart 2021 Azərbaycan ədəbiyyatı\nKol dibinə iz düşdü”.\nİlk baharda narın qarı,\nYarıb keçər bənövşələr.\nİnci kimi damlaları,\nBir-bir içər bənövşələr.\nNur ələnər gözlərinə,\nÜrək ondan necə doya,\nDözmür yaza, qalmır qaya,\nVaxtlı gəlib bu dünyaya,\nVaxtsız köçər bənövşələr.\n*Bu şeir Xalq şairi Hüsyen Arifin 1966-cı ildə Bakı şəhərində, Azərbaycan Dövlət Nəşriyyatı tərəfindən kütləvi tirajla (15000) işıq üzü görən “Yollar və xatirələr” şeirlər və poema kitabından seçilib.


Abid Şərifov: “Bunun üçün gərək Bakı şəhərinin bütün asfalt yollarını dağıdaq” — EKSKLÜZİV | SUMQAYITXEBER.COM\nSUMQAYITXEBER.COM > ÖLKƏ > Abid Şərifov: “Bunun üçün gərək Bakı şəhərinin bütün asfalt yollarını dağıdaq” — EKSKLÜZİV\nAbid Şərifov: “Bunun üçün gərək Bakı şəhərinin bütün asfalt yollarını dağıdaq” — EKSKLÜZİV\nMüəllif: sumqayitxeber.com • Tarix: 4 Noyabr 2016 • Baxış sayı: 255 dəfə • Şərh yoxdur\nTweetAzərbaycanın Fövqəladə hallar üzrə Dövlət Komissiyasının sədri, Baş nazirin müavini Abid Şərifov son aylar yağan yağışlar nəticəsində Bakının Binəqədi rayonu və digər ərazilərində yaranan problemlərlə bağlı məsələyə münasibət bildirib.\nBaş nazirin müavini A.Şərifov Ölkə.Az-a eksklüziv açıqlamasında deyib ki, paytaxtda yaranan bu cür problemlərin səbəbi Bakı şəhərində yağış kanalizasiyasının olmaması ilə əlaqədardır.\nOnun sözlərinə görə, Bakı şəhərində yağış kanalizasiyasının qurulması üçün milyardlarla vəsait tələb olunur:\n“Məgər güclü yağışlar Bakıdan başqa şəhərlərdə problem yaratmır? Yaxud da dünyada təkcə Bakı şəhəri təbii fəlakətlərə, qışa, selə hazır deyil? Birincisi, selə, leysana heç kəs əvvəlcədən tam hazır ola bilməz. Hər bir şəhərdə yağışlar problem yaradır.\nDigər tərəfdən isə Bakı şəhərində kanalizasiya kollektoru 50-60 il əvvəl salınıb. Çox təəssüf ki, bəzi mətbuat orqanları problemin kökünü anlamadan çaşdırıcı məlumatlar yayır. Bakıda yağışlar yağan zaman bir sıra qəzetlər ağıllarına gələni yazırdı. Ancaq onlar başa düşmür ki, bakı şəhərinin kanalizasiyası 50-60 il əvvəl salınıb. Bakıda 50-60 il bundan qabaq isə cəmi 1 milyona yaxın əhali yaşayırdı. Ona görə də 50-60 il öncə salınan kanalizasiya xətləri 1,5-2 milyon nəfərlik əhali üçün hesablanıb.\nA.Şərifov vurğulayıb ki, Bakı şəhərində kanalizasiya kollektorunun salınması elə də asan məsələ deyil:\n“Bunun üçün gərək Bakı şəhərinin bütün asfalt yollarını dağıdıb, yenidən salasan. Ona görə də Bakıda yağış suları üçün nəzərdə tutulan kanalizasiya xətlərinin yüksək səviyyədə salınması hər hansı məmurun, icra başçısının bacardığı iş deyil. Bunun üçün dövlət proqramı hazırlanmalıdır. Yeri gəlmişkən, cənab Prezident İlham Əliyevin tapşırığı ilə bununla bağlı müvafiq layihələr və onun iqtisadi əsaslandırmaları hazırlanır. Bura Bakı şəhərinin kanalizasiya xətlərinin dəyişdirilməsi məsələsi də daxildir. Artıq paytaxtın kanalizasiya xətlərinin təqribən 70 kilometrə yaxın hissəsi yenilənib. Bu kanalizasiya yerin altı ilə tunellərlə gedir və heç kəs də onu görmür. Hazırda bu istiqamətdə hazırlıq işləri gedir. Yəqin ki, bunun icrasına yaxın illərdə başlanılacaq. Bundan sonra isə Bakının kanalizasiya xətlərinin yenidən qurulması işlərinə başlanılacaq. İndi Bakıda elə yerlər var ki, oradan keçən kanalizasiya xətləri 30 metr dərinlikdə yerləşir”.\nA.Şərifov təbii fəlakətlərin aradan qaldırılması zamanı Azərbaycan hökumətinin yüksək peşəkarlıq nümayiş etdirdiyini söyləyib:\n“Bir neçə il bundan qabaq Kür çayında suyun səviyyəsi kəskin şəkildə artmışdı, sel gəlmişdi. Ancaq mən, Meliorasiya və Su Təsərrüfatı Açıq Səhmdar Cəmiyyətinin sədri Əhməd Əhmədzadə, Fövqəladə Hallar və Daxili İşlər Nazirliklərinin rəhbərliyi dövlət başçısının tapşırığı ilə gedib Kür çayının ətrafında oturub, topoqrafik xəritə ilə gecə-gündüz çalışdıq və müəyyən etdik ki, haralara sel gələ bilər. Hətta, həmin vaxtı Kür ətrafı kəndləri gecə-gündüz gəzib yoxlayırdıq. Bilirdik ki, bir saatdan sonra Sabirabadın filan kəndini su basa bilər. Ona görə də biz həmin kəndin sakinlərini köçürüb, orada bəndvurma və bərkitmə işləri görürdük. Bütün bunların nəticəsində isə imkan vermədik ki, bir nəfər xəsarət alsın və sel insanlara ciddi ziyanlar vursun. Həmin vaxt Kür suyu kəndlərə sel gətirdi, ancaq xoşbəxtlikdən bir nəfər belə xəsarət almadı. Halbuki, sel təbii fəlakətdir və bununla insanın mübarizə aparması çətindir. Ancaq Avropa, Amerika və digər ölkələrin şəhərlərinə baxın. Hər dəfə bu şəhərlərdə baş verən təbii fəlakətlər nəticəsində nə qədər insanlar həyatını itirir.\nYəqin ki, hər kəs televiziya kanalları vasitəsilə Avropa və Amerika ölkələrində baş verən təbii fəlakətlərin, daşqınların hansı fəsadlar törətdiyini izləyə bilər. Dünyanın ən inkişaf etmiş ölkələrinin paytaxtları da suyun altında qalır”.


“Azərkosmos” qlobal media yayım şirkəti ilə əməkdaşlıq müqaviləsi imzalayıb | Report.az\n“Azərkosmos” qlobal media yayım şirkəti ilə əməkdaşlıq müqaviləsi imzalayıb\n“Azərkosmos” qlobal media yayım şirkəti ilə əməkdaşlıq müqaviləsi imzalayıb “Azərkosmos” ASC Afrikada telekommunikasiya xidmətləri sahəsində fəaliyyət göstərən “Globecast” qlobal media yayım şirkəti ilə əməkdaşlıq müqaviləsi imzalayıb.\n1 Sentyabr , 2020 11:01\n“Azərkosmos” ASC Afrikada telekommunikasiya xidmətləri sahəsində fəaliyyət göstərən “Globecast” qlobal media yayım şirkəti ilə əməkdaşlıq müqaviləsi imzalayıb.\nMəlumata görə, bu əməkdaşlıq sayəsində “Globecast” şirkəti Afrika regionunda “Azerspace-1” peykinin C diapazonu ilə müştərilərinə xidmət göstərəcək.\nAfrika regionunda televiziya yayımının çətin olduğu ərazilərdə “Globecast” şirkətinin platformaları asanlıqla “Azerspace-1” peykinin siqnallarını qəbul edəcək və bu da xəbərlər, idman və xüsusi tədbirlərin birbaşa yayımlanmasına imkan verəcək. Həmçinin dünyada kifayət qədər tamaşaçı kütləsi olan məşhur “Big Brother Naija Reality Show” proqramı Afrika televiziya kanallarında bu il “Azerspace-1” peyki vasitəsilə yayımlanacaq.\nQeyd edək ki, “Globecast” şirkəti dünyada yerləşdiyi məkandan asılı olmayaraq müştərilərinə çevik və fasiləsiz video yayım xidmətləri təqdim edir. Şirkət video məzmunun və digər media həllərin müştərilərə çatdırılması üçün yerüstü kabel və peyk rabitəsini birləşdirən müasir hibrid sistemə malikdir. “Globecast” şirkəti qlobal səviyyədə dünyanın təxminən 250 yayım şəbəkəsinə peykdən məlumatın əldə olunması, bir araya toplanması və paylanması xidmətlərini göstərir.\n“Bu əməkdaşlıq bizə müştərilərimizin artan tələbatını uğurla təmin etmək fürsəti qazandıracaq”, – deyə “Globecast” şirkətinin mühəndis həlləri üzrə meneceri Jak Andreou qeyd edib.\n“Müasir idarəetmə və çevik yayım həlləri təqdim edən “Globecast” şirkəti ilə işgüzar münasibətlərimiz bizə Afrikada uğurlu yayım layihələri həyata keçirmək imkanı yaradacaq”, – deyə “Azərkosmos”un Baş kommersiya direktoru Mark Qusriye deyib.\nXatırladaq ki, Cənubi Qafqazda ilk və yeganə peyk operatoru olan “Azərkosmos” telekommunikasiya və coğrafi kəşfiyyat sahələri üçün peyk xidmətləri təqdim edir. 2013-cü ilin fevral ayında orbitə buraxılan və “Azərkosmos” tərəfindən idarə edilən “Azerspace-1” peyki 46° şərq uzunluğu orbital mövqeyində yerləşir və Avropa, Afrika, Yaxın Şərq, Qafqaz və Mərkəzi Asiya regionlarını əhatə edir. Ən azı 15 il müddətində orbitdə fəaliyyət göstərəcək peykin faydalı yükü 36 transponderdən ibarətdir: C diapazonda 24, Ku diapazonda 12 transponder. 2014-cü ilin dekabr ayından etibarən “Azərkosmos” sayca ikinci, təyinatına görə yüksək ayırdetməli (1,5 m ayırdetmə) Yer səthinin məsafədən müşahidə peyki olan “Azersky”ın idarəçiliyini təhvil almış və bununla da geoinformasiya xidmətləri də daxil olmaqla Yer səthinin məsafədən müşahidəsinin kommersiya fəaliyyətinə başlamışdır. Şirkətin strateji inkişaf planlarına əhatə dairəsinin və xidmətlər spektrinin genişləndirilməsi daxildir. Bu məqsədlə, “Azərkosmos” 2018-ci ildə ikinci telekommunikasiya peyki “Azerspace-2”ni 45° şərq uzunluğu orbital mövqeyinə çıxarıb.\nRus versiyası FotoAzerkosmos будет сотрудничать с Globecast


Azərbaycanda həkim çatışmazlığı varmı?\nDünyanı bürüyən şübhə pandemiyadan sonra Azərbaycandan da yan keçməyəcək\n09:50 04.05.2020 (Yenilənib 22:41 03.05.2020)\n"Elə bir sistem qurulmalıdır ki, Azərbaycanın bütün regionları üzrə həkimlər bərabər paylanılsın", - Adil Qeybulla\nBAKI, 4 may — Sputnik. Son günlər bütün dünyada olduğu kimi, Azərbaycanda da həkimlərə tələbat artıb. Bəs maraqlıdır, yaranan bu vəziyyətdə ölkəmizdə həkim çatışmazlığı varmı?\nRusiyada koronavirusa görə həkim çatışmazlığı yaranıb. Çarə kimi yalnız...\nTibb üzrə ekspert Adil Qeybulla Sputnik Azərbaycan-a açıqlamasında bu haqda danışaraq ümumi vəziyyəti qiymətləndirib: "Azərbaycanda səhiyyə əsasən Bakı, Gəncə, Sumqayıtda inkişaf edib. İri şəhərlərlə müqayisədə regionlarda səhiyyənin inkişafı çox aşağıdır. Bu səbəbdən də həkimlərin əksəriyyəti öncə qeyd etdiyim şəhərlərdə toplaşıb. Məsələn, Bakıda adambaşına düşən saya müvafiq olaraq kifayət qədər həkim olsa da, eyni durumu rayonlara şamil edə bilmirik".\n"Elə bir sistem qurulmalıdır ki, Azərbaycanın bütün regionları üzrə həkimlər bərabər paylanılsın, - deyən A.Qeybulla əksər rayonlarda həkim çatışmazlığının olduğunu vurğulayıb. - Qeyd edim ki, bütün dünyada həkimlərin sayının az və ya çox olması əhalinin sayına görə hesablanır".\nO bildirib ki, bu gün Azərbaycan qərb təbabətinə keçsə də, qərb təbabətini mənimsəmiş həkimlərin sayı azdır:\n"Koronavirusdan sonra vəziyyətin necə olacağı bəlli deyil. Dünyanın əksər ölkələri həkimliyə meyl edənlərin sayının azalacağından narahatdır. Bunun da səbəbi yaranan belə riskli vəziyyət və onların əmək haqları, sosial müdafiələrinin yetərli olmamasıdır. Azərbaycanda da analoji vəziyyəti müşahidə etmək olar".\n"Düşünürəm ki, həkimlərin sosial müdafiəsi haqda düşünmək, müəyyən paket qəbul etmək, onları məişət qayğılarından azad etmək, kredit götürə bilmək üçün güzəştlər etmək vacibdir", - deyə A.Qeybulla əlavə edib.\nBu gün bir çox ölkələr, o cümlədən də Rusiya yayılmış pandemiya ilə əlaqədar olaraq həkim çatışmazlığını aradan qaldırmaq üçün tibb universitetlərinin tələbələrini də koronaviruslu xəstələrin müalicə proseduruna cəlb edir. Maraqlıdır, indiki şəraitdə Azərbaycanda buna zərurət varmı?\nA.Qeybulla bildirib ki, hazırda ölkəmizdə buna zərurət yoxdur: "Bir müddət öncə Azərbaycan Tibb Universitetinin tələbələri bununla bağlı təşəbbüs irəli sürdülər. Lakin başqa ölkələrlə müqayisədə Azərbaycanda rəqəmlərin az olması, sanitar-epidemoloji vəziyyətin qənaətbəxş olması bu məsələni aktuallaşdırmır. Hələlik ki, Azərbaycanda ixtisaslı həkimlər bu işin öhdəsindən gəlirlər. Amma təbii ki, xəstə sayı artsaydı, vəziyyət pisləşsəydi, tələbələrin də köməyinə ehtiyac olacaqdı. Onlar ən azı tibb bacılarının işinə nəzarət edə, tapşırıq və təyinatları yerinə yetirməklə bu işdə yardımçı ola bilərdilər".\nTƏBİB-dən də Sputnik Azərbaycan-a bildirilib ki, hazırda ölkəmizdə həkim çatışmazlığı müşahidə olunmur.\nOnlar daha çox risk qrupudur: gözlənilmədən yoluxa bilərlər


MKS-in filialları haqqında məlumat.\n1 Mərkəzi Kitabxananı və 69 filial kitabxanasını özündə birləşdirən MKS 1993-cü il erməni işğalçıları tərəfindən işğal olunmuşdur.Ona görə də bu filialların fəaliyyəti dayandırılmışdır. Hal-hazırda cəmi 1 filial fəaliyyət göstərir.\n”Qaçqınların və məcburi köçgünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı” ilə əlaqədar olaraq Sabirabad rayonu, Rüstəmli kəndində 161 zəngilanlı məcburi köçgün ailələri üçün salınmış yeni qəsəbədə Hacallı kənd kitabxanası tikilib istifadəyə verilmişdir.\nZəngilan rayon Mədəniyyət və Turizm şöbəsi orta aylıq əmək haqqı alan işçilərdən, orta-ixtisas təhsilli, Rzayeva Xəzangül Köçəri qızını qəsəbədə məskunlaşdığı üçün kitabxana müdiri və Qarayeva Tavat Humay qızını 0,5 ştat xadimə vəzifələrinə təyin etmişdir.\nKitabxana 2008-ci il avqust ayında fəaliyyətə başlamışdır. Hacallı kənd kitabxanasına 2008-ci ildə 3000 nüsxə ədəbiyyat verilmişdir. Bu ədəbiyyatların hamısı kitabxana qaydası ilə tam işlənərək kitabxanaya göndərilmişdir.Kitabxanada 1 ədəd kompyuter vardır. 2013-cü il hesabat ilində filial kitabxanasında 3078 nüsxə kitab vardır. Bunların 1878 nüsxəsi latın qrafikalı, 1200 nüsxəsi isə kiril qrafikalı azərbaycan ədəbiyyatdır. Hacallı kənd kitabxanası bu hesabat ilində 272 nəfər oxucuya xidmət etmişdir. Həmin oxuculara 800 nüsxə kitab verilmişdir. Hacallı kənd kitabxana filialının ümumi sahəsi 66,27 kv.m -dir. Filial 5 adda qəzet və jurnal alır.


Gəncədə evi dağılan erməni qadın türk mediasına danışdı (FOTO) » NUH informasiya agentliyi\nGəncədə evi dağılan erməni qadın türk mediasına danışdı (FOTO)\nMaqazin6 oktyabr 2020 14:11\nAzərbaycanda yaşayan və Ermənistanın Gəncəyə raket hücumu zamanı evi dağılan erməni ailəsi "Hürriyət”ə başına gələnləri danışıb.\nQaynarinfoxəbər verir ki, evlərinin dağıntıları altından çıxarılaraq xəstəxanaya aparılan ailədən Mina Qriqoryan müalicə aldığı xəstəxanada yaşadığı dəhşəti belə izah edib:\n"Nəvələrim və övladlarımla səhər yeməyi yeyirdik. Evimizə bomba atdılar. Evimiz dağıldı, mən torpağın altında qaldım. Şüşə və daş parçaları üzümə çırpıldı, ağzım torpaqla doldu. Kömək istəməyə çalışdım, ancaq ağzım torpaqla dolduğundan səsim çıxmadı, qışqıra bilmədim.\nƏlimi torpağın altından çıxarıb, yelləyərək kömək istədim. Azərbaycanlı qonşularım əlimi gördülər, gəldilər, məni torpağın altından çıxarıb xəstəxanaya gətirdilər. Evində oturan bir insanın başına bomba atmaq olar? Bizdən, günahsız insanlardan nə istəyirlər, bomba ilə niyə vururlar. Belə vicdansızlıq olar?”\nMina Qriqoryan yaşını soruşan jurnalistə deyib:\n"Oğlum, 77 yaşım var, 2 aya 78 olacaq. Məni 78 yaşımı görmədən öldürəcəkdilər”.\nQeyd edək ki, acı məğlubiyyətlərdən sonra Ermənistanın Azərbaycanın ikinci böyük şəhəri olan Gəncə və ətrafındakı mülki əraziləri hədəf alması diqqət çəkir. Erməni işğalı altında olan Qarabağ ətrafında 100 kilometr genişlikdə olan Gəncə Dəhlizi Azərbaycanı, qonşu Rusiya və İranı Qərb dünyasına bağlayan ən vacib keçiddir.\nDaimi raketlərin hədəfində olan Azərbaycanın ikinci ən böyük şəhəri Gəncə dəhlizi Bakı-Tbilisi-Ceyhan neft kəməri, TANAP və Bakı-Supsa təbii qaz kəmərlərinin keçid nöqtəsidir. Qərbi Avropanı Qafqazla birləşdirən fiber optik kabellər, Avropanı Çinə birləşdirən E-60 magistral yolu və Bakı-Tbilisi-Qars dəmir yolu bu çox vacib bölgədən keçir. Qərb ölkələri Şərqlə ticarətdə İran və Rusiyadan yan keçmək üçün Gəncə Dəhlizindən intensiv istifadə edirlər.\n20 yanvar 2021 10:01\n20 yanvar 2021 09:50


Azərbaycanın millət vəkili Ermənistanın prezidentini sessiyaya dəvət edən AŞPA rəhbərliyinə etirazını bildirib » Xeberpress.az\nAzərbaycanın millət vəkili Ermənistanın prezidentini sessiyaya dəvət edən AŞPA rəhbərliyinə etirazını bildirib\nBu gün AŞPA-da Azad Müzakirələr(Free Debate) çıxış edən Azərbaycan nümayəndə heyətinin üzvü Qənirə Paşayeva ildönümü yaxınlaşan Xocalı soyqırımından danışıb, işğalçı Ermənistanın prezidentini təşkilata dəvət edən AŞPA rəhbərliyinə etirazını bildirib və Sarkisyanın səsləndirdiyi yalanlara sərt cavab verib.\nXeberpress.az-ın APA-ya istinadən məlumatına görə, çıxışına Qarabağla bağlı yalanlarla çıxış edən Ermənistan nümayəndə heyətinə sərt etirazla başlayan Q. Paşayeva onları Assambleyaya yalan məlumatlar verməkdə ittiham edib və Xocalıdan danışıb: "Düz 1 ay sonra biz Ermənistanın 1992-ci həyata keçirdiyi Xocalı soyqırımının ildönümünü qeyd edəcəyik. Bu cinayəti törədənlər hələ də azad şəkildə Ermənistanda gəzirlər və ədalət qarşısında cavab verməyiblər. Assambleyanın Ermənistan silahlı qüvvələrinin işğal edilmiş Azərbaycan torpaqlarından, o cümlədən Xocalıdan çıxarılmasını tələb edən 1416 saylı qətnaməsi Ermənistan rəhbərliyi tərəfindən son 13 ildə yerinə yetirilməmiş qalır. Buna baxmayaraq Assambleya tərəfindən Ermənistanın bu cür hərəkətinə qarşı heç bir ciddi addım atılmayıb. Ermənistan silahlı qüvvələrinin növbəti təxribatının qarşısını almağa çalışarkən 2 gənc azərbaycanlı sadəcə Yanvar ayı ərzində həyatlarını itirmişlər. Bu qətnamənin qəbul edilməsinə baxmayaraq, Ermənistan silahlı qüvvələri Zəhra, Fariz, Aygün adlı körpə uşaqları və onlarla mülki vətəndaşı vəhşicəsinə öldürüb və yaralayıb, onların evlərini dağıdıb və yandırıb.\nMən parlamentdə cəbhəboyu yerləşən regionlardan birinin təmsilçisi kimi həqiqəti öz gözləri ilə görmək arzusunda olan həmkarlarımı regionumuza dəvət edirəm. Siz Ermənistanın cəbhəboyu törətdiyi cinayətləri öz gözlərinizlə görəcəksiniz. Əgər bu qətnamə artıq yerinə yetirilmiş olsaydı, çoxlu sayda insan, onlarla körpə və mülki vətəndaşlar öz həyatlarını itirməmiş olacaqdı. Təəssüflər olsun ki, bu qətnamələrin yerinə yetirilməsi üçün Ermənistana təzyiq göstərmək əvəzinə AŞPA bu işğalçı dövlətin prezidentini bizim təşkilata dəvət etmiş və ona yalanlar üzərində qurulan nitq söyləmək imkanı verilib. Biz bunu qınayır və etirazımızı bildiririk. Biz bunu kəskin şəkildə qınayırıq.\nÇünki Ermənistan prezidenti Azərbaycan torpaqlarının işğalında və Xocalı soyqırımının törədilməsində birbaşa iştirak etmiş şəxsdir. Eyni zamanda Ermənistan prezidenti neçə illərdir ki, işğal edilmiş Azərbaycan torpaqlarından erməni silahlı qüvvələrinin çıxarılmasını və 1 milyon azərbaycanlı qaçqın və məcburi köçkünlərin öz doğma evlərinə qayıtmasına imkan verilməsini tələb edən AŞPA və BMT qətnamələrini yerinə yetirməkdən boyun qaçırır.\nBizim xalqımız AŞPA-dakı ikili standartların səbəbini anlaya bilmir. Çox təəssüflər olsun ki, Assambleya işğal edilmiş Azərbaycan torpaqlarından erməni silahlı qüvvələrinin çıxarılmasını və 1 milyon azərbaycanlı qaçqın və məcburi köçkünlərin öz doğma evlərinə qayıtmasına imkan verilməsini tələb edən qətnamələri yerinə yetirməyən işğalçı dövlətin rəhbərindən onun Avropa Şurasına səfəri müddətində bu cür hərəkətləri dayandırmağı və qətnamələri yerinə yetirməyi tələb etmədi. Biz Assambleyanı bu cür ikili standartlara son qoymağa çağırırıq. Biz Assambleyanı öz qətnamələrinə hörmət etməyə və 1416 saylı qətnamənin və Sərsəng su anbarı ilə bağlı qətnamənin yerinə yetirilməsi üçün Ermənistana qarşı ciddi tədbirlər görməyə, təzyiq göstərməyə çağırırıq. Bunu sizdən 25 ildir, öz evlərinə qayıda bilməyən və insan haqları Ermənistan tərəfindən pozulmuş 1 milyon azərbaycanlı qaçqın və məcburi köçkün gözləyir.\nErmənistan həmçinin Avropa Şurasının çağırışlarına məhəl qoymur və girovluqda saxlanılan azərbaycanlılar - Dilqəm Əsgərovu və Şahbaz Quliyevi azad etməyi rədd edir. Bizim təşkilatın rəhbərləri Ermənistandan onları azad etməyi ciddi şəkildə tələb etməli və onların insan haqlarını qorumalıdır. Eyni zamanda biz Assambleyanı, təşkilat rəhbərlərini Xocalı soyqırımının ildönümü ərəfəsində bu dəhşətli cinayəti qınayan bəyanat qəbul etməyə çağırırıq.Birlikdə biz bu dəhşətli cinayəti törədənlərin ədalət qarşısında cavab vermələrinə nail olmalıyıq. İlk növbədə biz bunu bəşəriyyət naminə etməliyik. Hörmətli Assambleya üzvləri, bir neçə gün əvvəl Azərbaycan, Gürcüstan və Türkiyə birlikdə Avropanı Asiya ilə birləşdirən Bakı-Tbilisi-Qars dəmiryolu layihəsini işə saldılar. Bu böyük layihə tək bizim üçün deyil, həm də bütün Avropa üçün vacibdir. Ermənistan tərəfindən Azərbaycan torpaqlarının işğal edilməsindən irəli gələn gərginliyin davam etməsi tək bizim maraqlara deyil, həm də Avropanın maraqlarına böyük hədədir. Ona görə də Assambleya bu məsələnin həllində daha fəal rol oynamalıdır”.\nHeç kəs bunu gözləmirdi......\nAzərbaycan bu gün dünyada multikulturalizmin...


Cəmiyyət 16 İyul 2018 10:11 (UTC+04:00)\nBANM-dən Trend-ə verilən məlumata görə, zavoda işəqəbul prosesi xüsusi müsahibə əsasında keçirilib. Müsahibədə Karbamid zavodunun baş direktoru Xəyal Cəfərov, direktor müavini və baş mühəndis Bəxtiyar Məmmədov, kadrlar şöbəsinin aparıcı mütəxəssisi Solmaz Kazımova iştirak ediblər. Müsahibədən uğurla keçən dörd məzun – Murad İsmayılov, Heydər Nəcəfov, Məmməd Nəzərov, Elşən Mikayılov Karbamid zavodu tərəfindən işə qəbul olunub. Məzunların ikisi mühəndis-texnoloq, biri kimyaçı, digəri isə Nəzarət ölçü cihazları və avtomatika mühəndisi olaraq zavodun əməkdaşları sırasına qatılıblar.\nQeyd edək ki, Karbamid zavodunun təməli 2011-ci ildə Azərbaycan Respublikasının Prezidenti cənab İlham Əliyev tərəfindən qoyulub. Zavod ammonyak, maye və dənəvər karbamid istehsalı sahələrindən ibarətdir. İstehsal edilən karbamid məhsulu daxili tələbatı ödəyəcək və izafi məhsul dəmir yolu vasitəsilə Türkiyəyə, habelə Qara dəniz limanları vasitəsilə dünya bazarlarına ixrac olunacaq.


Nəsimi rayon məktəblilərinin yay tətili günləri maraqlı və yaddaqalan keçir - Xəbərlər - NƏSİMİ RAYON Icra Hakimiyyəti\nMəktəblilərin yay tətili günlərinin mənalı, maraqlı və yaddaqalan olması üçün Nəsimi rayon İcra Hakimiyyəti tərəfindən keçirilən silsilə tədbirlər davam edir. Nəsimi rayon İcra Hakimiyyəti tərəfindən Mehdiabad qəsəbəsindəki “Omar Atçılıq Mərkəzi”ndə təşkil edilən tədbirə uşaqlar onlar üçün xüsusi ayrılmış avtobuslarla gəlmişlər. Uşaqlar üçün təşkil olunan bu tədbirdə rayonun məktəblərində təhsil alan aztəminatlı, sosial qayğıya ehtiyacı olan ailələrdən, təhsildə və idmanda fərqlənən məktəblilər iştirak etmişdir.\n“Omar Atçılıq Mərkəzi”ndə uşaqlar buradakı heyvanlar, xüsusilə atlarla yaxından tanış olmuş və ətraflı məlumatlar almışlar. Daha sonra uşaqlar qayıqlarla göl gəzintisində iştirak etmiş, Mərkəzin ərazisindəki müxtəlif oyun qurğularında əylənmişlər. Tədbir zamanı uşaqlar arasında müxtəlif maraqlı oyunlar təşkil edilib, qaliblər hədiyyələrlə mükafatlandırılmışlar. İsti yay günündə əylənən uşaqlar Nəsimi rayon İcra Hakimiyyətinin təşkil etdiyi bu aksiyadan xüsusi zövq alıb, burada gözəl istirahət ediblər. Tədbirdə uşaqlar birgə nahar ediblər.


ƏSAS SƏHİFƏ AVROPA FUTBOL HESABLARI İtaliya Futbol Oyunçuları Andrea Belotti Uşaqlıq Hekayəsi Plus Artıq Bioqrafiya Faktlar\nLB Nickname tərəfindən ən yaxşı tanınan bir hədəf brakonerin tam hekayəsini təqdim edir; ''Buxarı barmaqlığı''. Bizim Andrea Belotti Uşaqlıq Hikayesi və Untold Biography Facts sizə uşaqlıq zamanından bu günə qədər görkəmli hadisələrin tam hesabını gətirir. Tədqiqat şöhrət, ailə fonları, əlaqələr həyatından və onunla bağlı bir çox digər sahələrdən əvvəl həyat hekayəsini əhatə edir.\nBəli, hər kəsin müasir günün simvolu olduğunu bilir. Lakin, yalnız bir tərəfdən Andrea Belotti'nin Bio adlı kitabı olduqca maraqlıdır. Artıq başqa bir şey etmədən, başlayaq.\nAndrea Belotti Uşaqlıq Hekayəsi Plus Untold Biography Facts: Erkən həyat\nAndrea Belotti, Bergamo əyalətində 20 ruhları ilə bağlı İtaliyanın Kalsinad şəhərində 1993-un 6,000 günündə anadan olmuşdur. Doğulduğu andan etibarən anası bir köynək firmasında üslub edən birisi kimi çalışdı. Belotti'nin atası 7-da yola çıxan və 7-da diz çökəkliyi ilə dönən bir qurucu idi.\nAndre Belotti kiçik aşiret Matteo ilə böyüyüb böyüyüb, şef və İtaliyada tanınmış restoran sahibi. Hər iki valideyninin yazdığı anda təqaüdə çıxır və hazırda oğlunun futbolun müvəffəqiyyətinin dividendlərindən istifadə edir. Ailənin təqaüdçüsü haqqında danışarkən bir dəfə söylədi;\n"Mən razı etmək üçün bir müddət apardı və anam və atam təqaüdçü olmaq üçün onları incitmək istəmədim".\nBelotti katolik ailə fonundan qaldırıldı. Onun uşaqlıq dövrünün kəndində San Pancrazio di Gorlago kilsəsində ilk günlərindən çoxunu bir qurbangah oğlu kimi keçirdi.\nAndrea Belotti Uşaqlıq Hekayəsi Plus Untold Biography Facts: Erkən Karyera Yaşı\nBelotti başından etibarən müvəffəqiyyət qazanmaq üçün amansız bir rəftara sahib idi. O Gorlago oratoriyasında futbol üçün ehtiraslarını inkişaf etdirməyə başladı. Bu, onun ailəni formalaşdıran bir münasibət idi.\nBelotti'nin bir futbolçu olaraq ikinci addımı, İtalyan Liqası sisteminin aşağı hissələrindəki bir klub olan Grumellese ilə gəldi. Gənc futbolçu olaraq, o, bütlərə ibadət etdi Andrey Şevçenko. Onun Gümülcesi üçün oynayarkən gənc Belotti Atalanta və AlbinoLeffe üçün sınaqları qəbul etdi. Birincisi uğursuz oldu və ikinci bir gənclik sektorunda oynamağa dair bir razılıq tapır və qələbəyə mərkəzi olaraq irəliləyir. Klubun səyləri ilə yanaşı, Belotti'nin valideynləri, xüsusilə də babası ona bir neçə ciddi iş etikası bağladı. Belotti onu qoyduqca;\nAtam mənə dedi: "Əgər meydanı tamamilə tükənməzsə, deməli bu hamınızı vermədin".\nBelotti qətiyyətlə, komandasını gənclər adına "Trofeo Dossen". Aşağıdakı şəkilə baxın.\nGənclər adını qazanmaq, onu İtalyan Serie C-də oynanan klubun üst səviyyəsinə yüksəldirdi.\nAndrea Belotti Uşaqlıq Hekayəsi Plus Untold Biography Facts: Şöhrətə yüksəlir\nBelotti gəldi AlbinoLeffeözünün məqsədlərinə nail olmaq üçün çox çalışmaq üçün bir zehniyyətlə üst səviyyədə. O, fikirlərini meydança konkret hərəkətlərə çevirə bildi. Digər gənc ulduzlar üçüncü diviziyaya yerləşdirilərkən, Belotti də İtaliya üst liqalarında özünü görmək arzusunda idi. Bu xəyalın gerçəkləşdirilməsi çox fədakarlıqların edilməsi demək idi. Bir dəfə söylədi;\n"Mən hələ yeniyetməmə olduqda və dostlarımın hamısı klubdan çıxdığını gördüm. Erkən gündə oynamaq məcburiyyətində qaldığım üçün dərhal gözyaşlarına yatmağa getdim. Çətin yolları öyrənmək mənim üçün ödənilmişdir. "\nKaryerasının ilk mövsümündə Belotti ən çox istifadə edilən oyunçu oldu. Həmin il də, daha yüksək bir İtalyan bölməsində oynaya biləcək xəyalları qiymətə keçərək gəldi. İtalyan liqası sistemini özünə almaq üçün bir təkliflə Belotti bir ödəniş ödəməli idi. Onun sözlərinə görə,\n"Mən Palermoya köçdüyümdə 400,000 tərəfindən mənim əmək haqqımın kəsilməsinə razılıq verdim, çünki onlar üçüncü bölmədən gələn birinə çox xərcləyə bilmədi. Mən həmin pulları bir sərmayə kimi istifadə etdim, özümə bahis.\nPalermoda o, yanaşı oynadı Paulo Dybala. İki mövsümdə Belotti komandasını A Seriyasına yüksəltməyə təşviq etdi. Bu da gələcək həyat yoldaşı Giorgia Duro'nun ürəyini qazandığı bir vaxt idi. Digər Avropa klublarına hücum etməmək üçün, Belotti Torinoya gedərək razılaşdı.\nTorino şəhərində Belotti güclü hava duaları ilə tanınıb, stend-up sürətləndirilməsi, taktiki kəşfiyyat. Daha çox, onun iş dərəcəsi və məqsəd üçün göz dünyaya göründü. Qalanlar, deyildiyi kimi, indi tarixi.\nAndrea Belotti Uşaqlıq Hekayəsi Plus Untold Biography Facts: Əlaqəli həyat\nHər bir müvəffəqiyyətli İtalyan futbolçu arxasında, məftunedici bir arvad, oyuncaq ya da girlfriend var. Şübhəsiz ki, Andrea Belotti'nin çarpıcı qabiliyyətləri, eləcə də meydançadakı həyat tərzi onun haqqında tam bir şəkil qurmağa kömək edəcək. Belotti hal-hazırda Giorgia Duro ilə evlənməkdədir.\nHəm Belotti, həm də Giorgia, Angi adlı Jack Russel itinin hər ikisinə bir oğlan kimi sevənlərdir. Belotti onu qoyduqca;\nÜzərini köpeğimiz Angi'nin burununa qoyaraq ona təklif etdim.\nCümə, Giorgia'nın məmləkəti Palermoda, iyun ayında 2017 ilə evləndi. Palermoda bir yaxın dostu, Ciro Immobile.\nOnların toy günü, Belotti Giorgia'ya sevgi sözləri təqdim etdi. Onun sözlərinə görə;\n"MÜQƏDDƏS GORORA, mənim sevgilim, mənim əlimdə qəlbimlə. Mən TREMBLE, BİZ DAHA BİR DAHA BÖYÜK. BİZ İSTƏYİRİK və buna inanırıq. MƏN SƏNİ SEVİRƏM. SİZİN YAŞAMININ HƏYATININ HƏRƏYƏSİNİ UÇURMALIDIR. FOREVER. ALLAHDAN ƏVVƏL "EVET" HƏLL MƏQSƏDƏ ÜÇÜN ƏVVƏLİDİR. İndi bir ailəyə sahib olaq ".\nŞahid olan və ya fotoşəkilləri görən hər kəs üçün, cütlər də cəlbedici bir toy keçirdilər. Bununla birlikdə, toy gecəsində gələn fotoşəkillər İtaliyada mətbuata gündəmə gətirən mübahisələrə səbəb oldu. Aşağıya baxın.\nBelotti'nin həyat yoldaşı Giorgia Duro, indi aşağıda göründüyü qırmızı isti bikini çalarları və zeytun dərisindən ibarət olan bir simli sayəsində Instagram-da 56k ardıcıllarından daha çox online bir fan bazasına malikdir.\nAndrea Belotti Uşaqlıq Hekayəsi Plus Untold Biography Facts: Məqsədləri qeyd etmə faktlar\nBelotti, bir xoruzu təqlid etmək üçün başından yuxarı bir əl qoymağı tələb edən ticarət marka qeyd etməsi ilə tanınır. Buna görə də,Il Gallo"- sözün mənası ilə"Xəndək". Bu ləqəb, onun xoruzun com jestləri sayəsində ona verilmişdir. Belotti'ye görə;\n"Mən ilk dəfə xoruzun darama hərəkətini etdi, çünki ona dost Yuri Galloya söz verdim. Mənim xala sonra uşaq olduğum zaman, yumurta toplamaq üçün fermaya gəlmək istəmirdim, amma bunun əvəzinə ətrafdakı toyuqları təqib edərdim ".\nAndrea Belotti Uşaqlıq Hekayəsi Plus Untold Biography Facts: Şəxsi həyat\nDaha fərdi bir qeyddə, Belotti səxavətli, idealistdir və böyük bir yumor duyğusuna sahibdir. Onun ilham verdiyi silahlarına toxunan bir dəlil var Michael Jordandeyir;\n"Limitlər, qorxu kimi, tez-tez illüziyalardır."\nBelotti meraklı, enerjili və açıq bir düşüncə və fəlsəfi baxışa malikdir. O, fikirlərini konkret hərəkətlərə çevirə bilir və karyera məqsədlərinə nail olmaq üçün hər şeyi edəcəklər. O, təqaüdə çıxdıqdan sonra daha çox restoran sahibi olmaq üçün qardaşına qoşulmağa ümid edir.\nBelotti, gənclik karyerası boyunca çox sayda hücumçu araşdırdı. Gənc bir gənc olaraq, onun arzusu aşağıdakılardan ibarət idi:\n(1) Mario Gomez. (2) Fernando Torresmüdafiəçiləri sarsıtmaq bacarığı (3) Didier Drogbanın fiziki (4) Sergio Aguero.


Azərbaycan XİN Ermənistanın iddialarını yalanladı\n12:24 05.10.2020 Qısa URL\nBAKI, 5 oktyabr — Sputnik. Ermənistan Silahlı Qüvvələri məqsədyönlü şəkildə mülki şəxsləri və mülki infrastrukturu qəsdən hədəfə alır.\nSputnik Azərbaycan bildirir ki, bu barədə Xarici İşlər Nazirliyinin Mətbuat Xidmətinin rəhbəri Leyla Abdullayeva bildirib.\n"Ermənistan Silahlı Qüvvələrinin açdığı atəş nəticəsində bu günə qədər 24 azərbaycan vətəndaşı qətlə yetirilib, 121 nəfər yaralanıb. Bundan əlavə, Ermənistan tərəfi 300-dən çox evə və digər mülki obyektlərə zərər vurub", - deyə Leyla Abdullayeva qeyd edib.\nO vurğulayıb ki, Ermənistan XİN və digər rəsmiləri guya Ermənistan ərazisindən Azərbaycan ərazisinə atəş açılmadığını iddia edirlər: "Lakin Azərbaycan tərəfində olan dəqiq faktlar göstərir ki, Azərbaycan ərazisini Ermənistanın Gorus, Sisyan, Berd, Cermuk və Vardenis şəhərlərindən atəşə tutur. Xarici və yerli ekspertlərin iştirakı ilə bu faktlar toplanıb və beynəlxalq qurumlara göndərilib".\nErmənistan-Azərbaycan Dağlıq Qarabağ münaqişəsi, atəş, dinc əhali, Ermənistan ordusu


Bank və kredit təşkilatları tərəfindən hüquqi və fiziki şəxslərə 164 milyon 893 min manatdan çox kredit verilib - AZƏRTAC – Azərbaycan Dövlət İnformasiya Agentliyi\nBu ilin yanvar-sentyabr aylarında muxtar respublikanın bank və kredit təşkilatları tərəfindən hüquqi və fiziki şəxslərə 164 milyon 893 min 700 manat kredit verilib. Bu da bir il öncəki göstəricidən 15,7 faiz çoxdur.\nAZƏRTAC-ın Naxçıvan bürosu xəbər verir ki, Naxçıvan Muxtar Respublikası Dövlət Statistika Komitəsinin məlumatına görə, verilmiş kreditlərin 18 milyon 336 min 800 manatı və yaxud 11,1 faizi qısamüddətli, 146 milyon 556 min 900 manatı və yaxud 88,9 faizi uzunmüddətli kreditlər olub.\nMuxtar respublikada əhaliyə göstərilən bank xidmətlərinin səviyyəsinin yüksəldilməsi istiqamətində Kapital Bankın Ordubad filialının və “Naxçıvanbank” Açıq Səhmdar Cəmiyyətinin Şahbuz rayon filialının inzibati binalarının tikintisi başa çatdırılıb, “Naxçıvanbank” Açıq Səhmdar Cəmiyyətinin Culfa rayon filialının inzibati binasının tikintisi davam etdirilir.\nMuxtar respublikada sığorta sahəsinin inkişafı diqqətdə saxlanılıb, Naxçıvan Muxtar Respublikası Ali Məclisinin Sədri tərəfindən 2021-ci il 24 may tarixdə “Naxçıvan Muxtar Respublikasında dövlət icbari şəxsi sığortası sahəsində idarəetmənin təkmilləşdirilməsi haqqında” Fərman imzalanıb.\n2021-ci ilin yanvar-sentyabr aylarında muxtar respublikada sığorta növləri üzrə daxilolmalar 5 milyon 820 min 200 manat olub ki, bunun da 1 milyon 95 min manatını könüllü, 4 milyon 725 min 200 manatını isə icbari sığorta təşkil edib.\nAZERTAG.AZ :Bank və kredit təşkilatları tərəfindən hüquqi və fiziki şəxslərə 164 milyon 893 min manatdan çox kredit verilib